Nafarroako Turismoak Donejakue Bidearekin loturiko erakunde eta elkarteak batu ditu bere garapen eta hobekuntza turistikoan aritzeko - 02/07/2018\n2018ko uzt. 02ko prentsa-oharra\nNafarroako Turismoak Donejakue Bidearekin loturiko erakunde eta elkarteak batu ditu bere garapen eta hobekuntza turistikoan aritzeko\nBidearekin inplikatuak dauden agenteei baita erromesei zuzendutako galdeketak, eta dinamizazio programak, berri eman diren ekintzetariko batzuk\nSantiago Bidea markarik zehatz eta finkatuenetarikoa da maila internazionalean eta Erkidego Foralaren helmuga turistikoarekin lotuta. 2018-2025 Nafarroako Turismo Plan Estrategikoak, hala hurbiltasuneko merkatu nazionalean nola merkatu europarrean landu behar diren segmentu espezifikoen artean azpimarratzen du bidea.\nZentzu honetan, Planak proposatzen dituen ekintzen barruan, Bidearen Mahaia sortzea dago, sektorearekin loturik dauden erakundeak batuko dituenak eskaintza estrukturatzeko, emandako zerbitzua profesionalizatzeko eta esperientzia turistikoa hobetzen saiatzeko, zeinaren lehenengo lan-bilera goizean ospatu den.\nBilera honetara Turismo eta Merkatal Zuzendari Nagusiak, Maitena Exkutarik deitu du, eta hogeita hamarna bertaratu izan ditu Udaletxeetako ordezkariak tartean, Nafarroatik igarotzen den Donejakue bidearekin lotutako lan-eremua duten elkarte eta erakundeak; eta Nafarroako Gobernuko beste departamentuetako ordezkariak; Toki-administrazioa, Kultura, Ingurumena, Lurralde-antolamendua, Herri-lanak, Barne-arazoetakoa, Industria, Nafarroako Osasun Zerbitzua, Babes Zibila eta Suhiltzaileak.\nEkintza nagusien garapena\nBideak suposatzen duen kalitatezko irudia eta esperientzia turistikoa distortsionatu ditzaketen elementuak antzematen direnez, Turismo eta Merkatal Zuzendaritza Nagusitik bere egoera sakonki ezagutzeko beharra ikusi zen, batez ere, bere protagonisten iritzien bidez: Bidea haien udalerrietatik igarotzen diren lekuko entitateenak, establezimendu, bisitatzaileentzako zerbitzu-enpresa eta enpresa turistikoenak, baita erromesenenak ere.\nBilera aurretiko pausu gisa, askotariko ekintzak garatu dira. Alde batetik, Tokiko Erakunde eta Udaletxetako ordezkariei, garapenerako agentei eta Turismo Bulegoei, ekintza-enpresetako pertsonal teknikoari eta elkarteen arduradunei elkarrizketatu zaie. Osotara 21 elkarrizketa egin dira, ikuspuntu desberdinetatik Bideak sortzen dituen beharrak, aukerak eta arazoak ezagutzeko aukera eman dutenak.\nBestalde, Bideko ostatuei eginiko inkesten bitartez ikerketa bat egin da. Bidean kokatutako 500 establezimenduetatik, kategoria eta tipologia guztietako 200 aukeratu ziren eta, apirila eta maiatza artean, galdeketa sakona bidali zitzaien sektorearen eta bere erabiltzaileen beharrak ezagutzearren. Gaurkoz, 150 jaso dira eta hartzeko-epea aste batzuen buruan itxiko da.\nEra berean, Bideko egoeraz eta bere beharrez zer iritzi duten ezagutzeko, erromesen profilaren azterketa bat garatu da. Ekainetik aurrera, 800 inkesta egingo dira, 5 hizkuntzatan, Bideko lau puntutan eskuragai egongo direnak, ekainetik aurtengo urriaren erdialdera arte. Lau toki horiek honakoak dira: Gares, non Bide frantziarra aragoikoarekin bat egiten baituen, Lizarra, Los Arcos eta Viana. Ikerketa honi esker, erromesen iritziaren eta ikusten gaituzten moduaren inguruko informazio kuantitatibo eta kualitatiboa eskuratu ahalko da, besteak beste.\nDatu hauen bilketa, Bidearekin loturiko Nafarroako Gobernuko departamentuei, bakoitzaren eremu konpetentziala, jardunaldiak, arazoak eta konpromisoak ezagutzeko egiten ari zaizkien inkesten datuekin osatuko da.\nAspektu guzti hauen analisitik, gabeziak eta hutsuneak ondorioztatuko dira, baina baita aukerak eta oportunitateak ere jardunaldi-plan ordenatua eta koordinatua lortzeko asmoz Bidearen Mahaiaren inguruan gaur bildu diren entitate guztiekin.\nBeste ekintza batzuk eta Bidea dinamizatzeko plana\nTurismo eta Merkatal Zuzendaritza Nagusiak, bere Marketing Plan Estrategikoan, Donejakue Bidea sustatzeko eta garatzeko beste ekintzak biltzen ditu, horietako batzuk, urteetan zehar jarraitu direnak.\nHauetako bat, Bidearen seinaleztapen-sistema eta mantentze-lana da. Pasaden urteko seinaleztapenaren egoerari buruzko azterketaren ondorioz, paldo, panel eta mugarrien birjarpena bezalako hobekuntzei ekin zaie Xakobeo Kontseiluaren ildoei jarraituz. Eta Donejakue Bidearen Lagunak Elkartearekin lankidetzan, gezi hori bereizgarriak birpasatuko dira Turismo eta Merkatal Zuzendaritza Nagusitik emandako txantiloi estandarrak erabiliz. Halaber, pertsonen kontadoreak eta bizikletak jarri dira Bidearen bi tartetan.\nEra berean, Predif-i (Plataforma Representativa Estatal de Personas con Discapacidad Física) Donejakue Bideko irisgarritasuna aztertzeko ikerketa egiteko ardura eman zitzaion 2017an. Honen helburua, beharrezko datuak pilatzea zen, desgaitasuna edo beste behar berezi duten turistei Bideko etapa desberdinen irisgarritasun-mailari eta baliabide turistikoei buruzko informazioa eskaintzeko, esperientzia planifikatua izan zezaten. Horretarako, 40 gune turistiko eta 7 etapa bisitatu dira.\nBidearen komunikazioa eta sustapenari dagokionez, bidexken dinamizazio planaren barruan, 2017an Donejakue Bidearen ibilbidera 7 ateraldi egin ziren gida batez lagunduta eta autobus zerbitzuarekin, aurtengo ekainetik azarora arte berrargitaratu den programa: paseo gidatuak oinez edo bizikletaz. Halaber, uda honetan eliza eta monumentuen irekiera programa hobetuko da, eta ekintza berri batekin osatuko da, ‘Ipuin-ostiralak’.\n65.000 erromes ibili ziren Bide nafarrean\nDonejakue Bidea bigarren markarik sendoena da gure erkidegoan, Sanferminen ondoren, eta bai hurbiltasunezko merkaturako bai europarrerako lehen-mailako segmentu espezifikotzat aldarrikatzen da. 2017 urtean zehar, Nafarroatik 65.102 erromes igaro ziren, zeinak 46.404 (%71,3) atzerritarrak baitziren eta 18.698 (%28,7) nazionalak. 65.102 erromes hauetatik, 60.465 (%92,88) oinez ibili ziren, 4.583 (%7,04) bizikletaz eta 52 (%0,08) zaldiz.\nDonejakue Bidea egiteko denboraldiari dagokionez, hemengoek apiriletik urrirako hilabete tartea nahiago dute, 2.650ko batez bestekoarekin, abuztua izanda hilabeterik nabarmenduena, 4.300ra arte igotzen denean. Jatorriari dagokionean, Katalunia da erromes gehien ekartzen dituenak, 4.603 (%24,6) pelegrinekin, ondoren Valentzia Erkidegoak 2.526 (%13,5), Madrilek 2.483 (%13,3) eta Euskadik 2.042 (%10,9)\nAtzerritarren aldetik, hilabete berdinak atsegin dituzte, hala ere, maiatza eta iraila hilak ere nabarmentzekoak dira. Apirila eta urria arteko batez bestekoa hilero 6.771 erromes internazionalekoa da. Herrialde atzerritar gailenduena zenbakian Frantzia da, 6.906rekin (%14,9), ondoren Italia, 6.278rekin (%13,5), AEBk, 5.728rekin (%12,3) eta Alemania, 4.446rekin (%9,5).


Antsietate nahasmenduak | AGIFES\nGaixotasun nagusiak ›\nAntsietatean oinarritako erantzunak arriskuaren aurrean sortzen diren bat-bateko erreakzio defentsiboak dira. Banakoaren segurtasuna arriskuan jartzen duten egoera horien aurrean agertzen diren erreakzio horiek erantzun adaptatiboak dira; hau da, gu babesteko funtzioa daukate.\nAntsietate nahasmenduen kasuan, berriz, beldurrak eragindako erantzunak biziraupenerako arriskurik ez dagoenean agertzen dira. Gaur egun ohikoak dira horrelako erreakzioak eta gizakiok beldur-erantzunen alderdi kaltegarriak kontrolatzen ikasi behar du (horiek, kasu larrienetan, fobia edo antsietate nahasmendu bilaka daitezke).\nZeintzuk dira mota nagusiak?\nAntsietate nahaste mota anitzak daude. Bakoitzak bere berezitasunak ditu:\nErabateko antsietate nahasmendua daukaten pertsonek beldur eta kezka dituzte etengabe, esate baterako osasunaren edo egoera ekonomikoaren inguruan. Eta maiz zerbait txarra gertatuko denaren susmoarekin bizi dira. Sentimendu sendo horien kausa ezagutzea zaila izan daiteke. Hala ere, beldurrak oso errealak dira eta askotan ez diote uzten pertsonari eguneroko jardueretan kontzentratzen.\nIzuaren nahasmenduak ikara sentimenduak sortzen ditu, bat-batean. Orokorrean, nahasmendu hori daukaten pertsonak beldur dira noiz eta nola gertatuko zaien hurrengo krisia; eta hortaz, askotan mugatu egiten dituzte euren jarduerak.\nNahaste erlazionatuaren kasuan, fobia eta beldur handiak ditu pertsonak objektu edo egoera batekin lotuta. Fobia espezifikoak dituen pertsona animali batzuen edo hegazkinean ibiltzearen beldur izan daiteke. Fobia sozialak, berriz, leku publikoekin eta egoera sozialekin lotuta daude.\nNahasmendu obsesibo-konpultsiboak sentimendu eta pentsamendu iraunkorrak eragiten ditu, kontrolaezinak eta nahi ez direnak (obsesioak). Gainera, pertsonak pentsamendu (konpultsio) horiez ihes egiteko erritualak egin ohi ditu: adibidez, eskuak edo etxea gehiegi garbitzea germenei beldur delako, edo gauzak behin eta berriro berrikustea erroreak hautemateko.\nTrauma fisiko eta emozional larriak dituzten pertsona batzuek (adibidez, hondamen natural bat, istripu bat edo delitu larriren bat jasan dutenak) estres postraumatikoaren nahasmendua eduki dezakete. Egoera traumatikoa gogora etortzen zaie maiz eta, horren eraginez, pentsamendu, sentimendu eta jokabide ereduetan aldaketan abarmenak antzeman daitezke ezbeharraren ondoren hilabete edo urteetan.\nMuturreko beldurra, aire falta, takikardia, insomnioa, goragalea, dardarak, mareoak… antsietate nahasmenduen ohiko sintomak dira. Edozein momentutan gerta daitezke, baina normalean nerabezaroan edo heldutasun garaiaren hasierako urteetan agertzen dira.\nZergatik da garrantzitsua nahasmendu hauentzako tratamenduak bilatzea?\nAntsietate nahasmenduek, ez badira tratatzen, ondorio larriak ekar ditzakete. Adibidez, maiz izu krisiak sufritzen dituzten pertsonek ikara sorrarazten dieten egoerak ekiditen dituzte kosta ahala kosta. Ihes egiteko behar horrek arazoak ekar ditzake laneko baldintzekin, familia barruko betebeharrekin edo eguneroko bizitzako beste oinarrizko jarduerekin talka egiten duenean.\nAntsietate nahasmenduak dituzten pertsona askok, tratamendurik ez daramatenean, beste nahaste psikiko batzuk eduki ohi dituzte; adibidez, depresioa. Alkohola eta bestelako drogak gehiegi kontsumitzeko joera ere izan ohi dute. Familiarteko, lagun eta lankideekin tirabira handiak sor daitezke, eta lanean ere arazoak izaten dituzte, eraginkortasuna galtzen baitute.\nAntsietate nahasmenduentzako tratamendu eraginkorrik ba al dago?\nNoski baietz. Antsietate nahasmendu gehienak tratatu daitezke eta emaitza onak lortu, osasunaren eta buru osasunaren arloko profesionalen laguntzarekin. Hainbat ikerlanek frogatu dute bai jokaera-terapia eta bai kognizio eta jokabide terapia oso eraginkorrak izan daitezkeela. Psikologoek terapia modu horiek erabiltzen dituzte pazienteek ikas dezaten nola hauteman eta kontrolatu antsietate egoerak eragiten dituzten faktoreak.\nJokaera-terapia aipatutako buru nahasteekin lotutako nahi gabeko jokabideak murrizteko edo eteteko baliagarria da. Esate baterako, erlaxazio eta arnasketa sakoneko teknikak erabiltzen dira asaldurari aurre egiteko eta hiperbentilazioa ekiditeko (azaleko arnasketa azkarra).\nTerapia kognitiboaren bitartez, pazienteek ikasten dute beren pentsamenduek eragina daukatela sintomen sorreran. Gainera, pentsamendu-ereduak aldatzeko lan egiten dute, erreakzio horiek gutxitze aldera. Nahastea duten pertsonak euren kognizio moduaz kontziente egiten doazen heinean, jokabide-teknikak erabiltzen dituzte profesionalek askotan, pazienteak pixkanaka beldur egoerei aurre egiten joan daitezen ingurune kontrolatu eta seguruan.\nPsikoterapiarekin batera, medikazio egoki eta eraginkorra erabiltzea tratamenduan garrantzitsua izan daiteke.


'Idiot txou' antzezlana, gaur Aita Mari aretoan | El Diario Vasco\nZumaia'Idiot txou' antzezlana, gaur Aita Mari aretoan\n'Idiot txou' antzezlana, gaur Aita Mari aretoan\nUrretabizkaia, Hormaza eta Bengoetxea. / ADOS\nAdos Teatroak konpainiak eskainiko du gaueko hamarretatik aurrera\nDV ZUMAIA. Viernes, 12 enero 2018, 08:33\nAdos Teatroak 'Idiot Txou' antzezlana aurkeztuko du gaur, 22:00etan, Aita Mari aretoan. Gaurkotasunaren umorezko analisia egiten duen komedia bat, Garbi Losadak idatzi eta zuzendutakoa. Aktoreak, Josean Bengoetxea, Dorleta Urretabizkaia eta Asier Hormaza dira. Bi esatarik eta teknikari batek zuzeneko irratsaio bat egingo dute antzokitik zuzenean.\nIrratsaioak audientzia arazo larriak izango ditu, entzuleek apenas deitzen dute. Baina hala eta guztiz ere, gure protagonistek entretenimendurako tarte bat izatea nahiko dute, arazorik gabe, audientzia lortu eta kaleratzea saihestuko diena. «Baina inortxok ere deituko ez duenez, aukera bakarra geratuko zaie: antzokiko ikusleekin hartu-emana izan eta entzule faltsuen rolak hartuaz deiak jasotzen ari diren itxurak egitea, betetze lanetarako sikiera. Eta entzule berri baten plantak egingo dituzten bakoitzean edukiak pikutara joango zaizkie eta kaosa etorriko da, egungo albisteen inguruan umorezko kritika egiten amaituaz. Purrustadak biderkatu egingo dira, eta deskalabrua ere bai», dio antzerkiaren sinopsiak.\nGidoiak momentuan indarrean egongo diren albiste eta gaiak barneratu ahal izateko egitura mugikor bat izango du, ikuslearekin interakzioa izan eta inprobisazioaz baliatuaz. Sarrerak Turismo Bulegoan daude salgai.\nSarreren prezioa 9,5 eurokoa izango da eta Gazte Txartelarekin erosita, 6 eurokoa.\nGipuzkoako Eskola Txikien festaren hasierako ekitaldia egingo da gaur Oikian La Gala de Premios de la Federacion Vasca de Automovilismo, hoy en Zumaia


COVID-19aren semaforoa EAEn: Araba, Bizkaia eta Gipuzkoa, 2021ek martxoak 30\nLegazpi, eremu gorrian sartu den beste udalerri gipuzkoar bat\nHala, bederatzi dira gorrian dauden herriak, eta lurraldeetako intzidentzia metatuak apur bat soilik egin du gora.\nUdalerrien egoera ez da nabarmen aldatu azken 24 orduetan, nahiz eta beste udalerri bat sartu den eremu gorrian, Legazpi, covid-19ak Euskadin herriz herri izan duen eragina neurtzen duen Eusko Jaurlaritzako Osasun Sailaren semaforoaren arabera. Horrenbestez, bederatzi dira egoerarik latzenean dauden 5.000 biztanle baino gehiagoko udalerriak EAEn: Ermua, Elorrio eta Ondarroa, Bizkaian; eta Beasain, Lazkao, Ordizia, Zumarraga, Legazpi eta Urretxu, Gipuzkoan.\nArabako datuei dagokienez, ez dago udalerri gorririk. Gasteizek laranjan jarraitzen du, eta Agurain, Amurrio eta Laudio horiz margotuta ageri dira. Ez dago udalerririk eremu berdean. Lurralde historikoa ere, laranjan dago, 356,74ko intzidentzia-tasarekin.\nGune laranjan, aldiz, hauek daude: Bilbo, Berango eta Markina. Gueñesen hobetu egin da egoera, eta laranjatik horira pasatu da.\nHorian hauek daude: Abadiño, Abanto, Amorebieta-Etxano, Arrigorriaga, Balmaseda, Barakaldo, Basauri, Derio, Durango, Erandio, Etxebarri, Galdakao, Getxo, Gorliz, Gueñes, Leioa, Lekeitio, Mungia, Muskiz, Ortuella, Portugalete, Santurtzi, Sestao, Sopela, Trapagaran eta Zalla.\nBermeo eta Gernika-Lumo dira eremu berdean dauden bakarra.\nBizkaia osoa aintzat hartuta, berriz, intzidentzia-tasa 260,74koa da.\nGipuzkoan, gune gorrian, astinduenean, Beasain, Lazkao, Ordizia, Urretxu, Legazpi eta Zumarraga daude.\nEremu laranjan, berriz, Arrasate, Bergara, Oñati, Tolosa eta Usurbil.\nGune horian, hauek ditugu: Andoain, Aretxabaleta, Astigarraga, Azkoitia, Azpeitia, Deba, Donostia, Eibar, Elgoibar, Errenteria, Hernani, Hondarribia, Irun, Lasarte-Oria, Lezo, Mutriku, Oiartzun, Pasaia, Urnieta, Villabona, Zarautz eta Zumaia.\nEremu berdera, azkenik, Orio itzuli da. Gipuzkoan, intzidentzia metatua 273,44koa da.


Amak garrantzia ematen zion eskolara joateri - Ahotsak.eus\nAmak garrantzia ematen zion eskolara joateri 6 urterekin hasi zen eskolan: aurrena Andoaingo ospitalean, eta geroago eskola nazionalean. Mokoroa izan zuen maisu urtebetez: klase haiek herriak ordaintzen zituen. 1933an La Salle iritsi zen herrira, eta han ikasi zuen 3 urtez Txominek. 13 urterekin lanean hasi zen. Eskolan gustura ibiltzen zen eta amak garrantzi handia ematen zion eskolara joateari.\nHizlaria(k): Aranburu Artano, Txomin\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AND-068-002 kodeko bideoa nahi duzula aipatzea: ahotsak@ahotsak.eus\n6 urterekin hasi zen eskolan: aurrena Andoaingo ospitalean, eta geroago eskola nazionalean. Mokoroa izan zuen maisu urtebetez: klase haiek herriak ordaintzen zituen. 1933an La Salle iritsi zen herrira, eta han ikasi zuen 3 urtez Txominek. 13 urterekin lanean hasi zen. Eskolan gustura ibiltzen zen eta amak garrantzi handia ematen zion eskolara joateari.\nGaia(k): Ohiturak eta bizimodua » Hezkuntza » Eskola , Ohiturak eta bizimodua » Hezkuntza » Maisu-maistrak , Ohiturak eta bizimodua » Hezkuntza » Fraideak , Familia eta harremanak » Lagunartea eta familia » Etxeko giroa


2012 Novembre 25\nCOMUNICADO UN A�O DESPU�S DEL CESE DE LA LUCHA ARMADA\nETAk, nazio askapenerako euskal erakunde sozialista iraultzaileak, Aieteko Konferentziatik eta ETAk borroka armatuaren amaieraren erabakia iragarri zuenetik urtebete luze igaro denean, bere gogoeta eta proposamenaren berri eman nahi dio Euskal Herriari:\nLehenik eta behin, ETAk bere erabakiaren ondoren gertatzen ari den inboluzioa salatu nahi du. Ordura arte borroka armatua behin betiko amaituz gero bake prozesua elkarrizketa eta akordioaren bidetik abiatzeko prest zeudela esaten zutenak, ETAren erabakiaren ondotik, atzera egiten ari dira egunez egun:\n- Espainia eta Frantziako gobernuak, elkarrizketa eta akordioari atea ixteaz gain, konponbidearen kontrako noranzkoan dabiltza, bake aukera zapuzteko agenda baten baitan. Euskal preso eta iheslari politikoekin darabilten jokabidea edota azken asteotako errepresioa, mehatxuak eta bi Barne ministroen adierazpenak zinez argigarriak dira.\n- Zenbait alderdi politikok ere ez du orain arte espero zitekeen jarrera eraikitzailerik izan. Sarri alderdi interesak jendartearen nahiari gailendu zaizkio. Horrela, hauteskunde kalkuluengatik izan edo egungo inposizio egoerari eusteko asmoengatik izan, prozesua moteldu eta desitxuratzeko ahaleginak ugariak izan dira.\nETAk ohartarazi nahi du iraganean jarrera bertsuek konponbidetik urrundu eta gatazkaren eta sufrimenduaren luzapena besterik ez dutela ekarri. Eta oraingoan ere, prozesua irtenbiderik gabe uzteko arrisku bizia dagoela.\nETAk bide errepresiboen antzutasuna azpimarratu nahi du. Estatuek bake aukera zapuztu dezakete, baina horrela ezin izango dute inoiz gatazka gainditutzat eman. Eskaintza bakarra itxikeria eta errepresio gordina denean, gatazka politikoa gainditzeko bide demokratikoak eskaintzen ez direnean, konfrontazioa elikatzen da.\nHori da jokoan duguna: gatazka historiko honi konponbide sendo eta iraunkorra ematea. Euskal Herriaren etorkizuna bakean eta askatasunean eraikitzeko aukera, alegia.\nBlokeoa Euskal Herritik hautsi behar da\nGuztiarekin ere, ETAk uste du Euskal Herrian blokeoa hausteko eta konponbidean aurrera egiteko indarra egon badagoela. Baina blokeoa eta etsipena errotu ez daitezen, luze gabe, urratsak egin behar dira. Ahaleginak biderkatzeko unea da, beraz.\nETAren ustez, euskal jendartea, euskal eragile eta herritarrak, izan behar dira prozesu honen protagonista nagusiak.\nNazioarteko komunitateak ez luke blokeoaren aurrean etsi behar. Aieteko Adierazpenari aldeetako batek erantzun positiboa eman izana eta euskal jendartearen gehiengoaren babesa izatea, ahaleginari eusteko arrazoi sendoak dira.\nAlderdi politikoei dagokienez, Euskal Herri osoan hauteskunde ziklo luzea igaro denean, hemendik aurrera arduraz eta modu eraikitzailean jardungo dutela espero du ETAk.\nETAk, bere aldetik, konponbidearekin bat egiten duten guztiekin elkarlanean aritzeko borondatea duela adierazi nahi du, blokeoa hausteko eta prozesua garatzeko bide eraginkorrak aurkitzeko helburuarekin.\nBakerako agenda behar da\nEstatuen eraso, oztopo eta jarrera ezkorraren aurrean, Aieteko bide-orria oinarri hartuta, bakea eraikitzeko agenda behar dela uste du ETAk. Norberaren konpromisotik hasita, konponbidearen aldeko indar guztien elkarrekintzara iristeko.\nAgenda honen helburua Estatuak konponbidera erakartzea eta bake prozesua egituratzea litzateke.\nBakerako agenda hiru ardatzen gainean eraiki beharko litzateke:\n- Salbuespen egoerari erantzutea: errepresioari, eskubide urraketei eta, bereziki, premiazkoa den euskal preso politikoen egoerari.\n- Konponbidearen aldeko aldarria entzunaraztea, Euskal Herriko bazter orotatik Madril eta Parisera herri honen bake nahia irits dadin.\n- Elkarrizketa bideak zabaldu eta adostasunetara iristeko esparruak sortzea.\nUrtebete honetan ETAk bere eginahalak egin ditu Frantzia eta Espainiako gobernuekin elkarrizketak hasteko. Honenbestez, gobernuek ETAren konpromisoaren eta elkarrizketak zabaltzeko prestutasunaren berri zehatza\nIldo beretik sakontzeko, ETAk bere proposamena aurkeztu nahi du, aurrera egiteko arrazoizko bideak dauden uste osoarekin.\nProposamen hau konfrontazio armatuari bukaera egonkor eta ordenatua emateko premian oinarritzen da, bakearen zutabe sendo bat jartzeko helburuarekin eta Euskal Herrian burutu beharreko prozesu demokratikoaren osagarri izan dadin.\nETAren ustez, gatazkaren ondorioak gainditzeko prozesuak bi helburu bildu beharko lituzke:\n- Konfrontazioaren ondorioz preso diren edota herria utzi behar izan duten euskal herritar guztien egoerari irtenbidea ematea.\n- Konfrontazio armatuan parte hartu duten indarrak Euskal Herriko egoera berrira egokitzea, normalizazio demokratikorako urrats gisa eta Euskal Herrian garatu beharreko prozesu demokratikoa askatasunez eta mehatxurik gabe burutu dadin.\nAipatu helburuak bideratzeari begira, honako elkarrizketa agenda proposatzen du ETAk:\n- Euskal preso eta iheslari politiko guztiak etxeratzeko epeak eta formulak.\n- ETAren armagabetzearen, egitura armatuen desegitearen eta militanteen desmobilizatzearen epeak eta formulak.\n- Euskal Herriaren desmilitarizaziorako urratsak eta epeak, Euskal Herrian dauden indar armatuak konfrontazio armatuaren amaierara egokituz.\nAgendaren gainean hiru ohar erantsi beharko lirateke:\n- Jakina denez, Estatuek konfrontazioan erabili duten indarkeriagatik eta burutu dituzten krimenengatik (torturak, gerra zikina, ETAren militanteen exekuzioak, etab.) presorik ez dago, Estatu indarrak zigorgabetasun osoz aritu baitira. Haatik, ETAk ez dio Estatuek aitortu behar duten egiaren eta erantzukizunaren beharra aldarrikatzeari uko egiten.\n- ETAren borrokaren ondorioz Euskal Herritik joateko erabakia hartu zuten pertsonei dagokienez, ETAk uste du bere erabakiaren ondotik auzi hori bideratua dagoela.\n- Konfrontazioak biktima eta kaltetuak eragin ditu. Bake prozesuan ezinbestean jorratu beharreko gatazkaren ondorioa da. Askotariko eremuetatik landu behar denez eta askotariko ekimenak eskatzen dituenez, agenda hau gainditzen duelakoan gaude. Nolanahi ere, ETA prest dago gai hau agendan sartzeko, egia eta norberaren erantzukizuna aitortze aldera.\nHonakoa ETAren proposamena izanik, Espainia eta Frantziako gobernuek dituzten proposamenak entzun eta aztertzeko prestutasuna dugula adierazi nahi dugu.\nAipatu gaien gaineko akordio oso batera iritsiz gero, honen inplementazioari bide emango litzaioke. Akordioen inplementazioak gatazkaren ondorioak gainditzea eta, horrenbestez, konfrontazio armatuaren behin betiko amaiera ekarriko luke.\nTestuinguru horretan, akordioen ondorioz egindako urratsetatik harago, ETAk egoera berriari egokitzeko erabakiak hartuko ditu, gure helburu politikoek, bake prozesuak eta une politikoak berak eskatzen dutenaren arabera.\nHonekin guztiarekin, ETAk prozesuan aurrera egiteko duen prestutasuna berrestearekin batera, konponbidearen aukerari tinko eusten jarraituko diola adierazi nahi du.\n2012ko azaroaren 15ean


FastPay Casino - Gune ofiziala, erregistroa 2021\nFastpay atariari buruzko oinarrizko informazioa\nHobariak eta pizgarriak\nFastpay Casino atari birtuala duela gutxi sortu zen - 2018ko udan. Hain epe laburrean, guneak arrakastaz irabazi du ospe ona eta ohiko bezeroen audientzia zabala, hazten jarraitzen duena. Antolatzaileak joko zuzenak eta gardenak eskaintzera bideratuta daude, jokoak erakartzen dituena eta lineako establezimenduetan benetako plazera izan dezaten.\nFastpay Kasinoak 8048/JAZ2020-013 erregistro zenbakia duen lizentziapean funtzionatzen du eta Dama NV enpresak zuzentzen du, Curacaoko jurisdikzioaren pean. Gaztea izan arren, lineako kasino onenen zerrendan sartzen da. Hau segurtasunaren eta zuzentasunaren bermea da, beraz, esperientziarik gabeko erabiltzaileek ere ez dute beldurrik bere webgune ofiziala aukeratzeko aisialdi zirraragarria lortzeko.\nKasinoaren kontzeptua bezeroei berehalako gordailuak eta kontu egiaztapen erraza eskaintzera bideratuta dago. Erabiltzaileek irabazitako fondoen erretiratze azkarrena eta egiaztapen erosoa bermatzen dute. Joera modernoak jarraituz, Fastpay kasinoak mugikorreko bertsioa du, baita lan egiteko ispiluak ere, jokoarekiko aukerak nabarmen zabaltzen dituena. Klubeko bazkideen artean, jokoaren industrian hogei urte baino gehiago daramatzaten mundu mailako hornitzaile ospetsuak ikus ditzakezu.\nGunearen bisitariek nabarmentzen dute webgune ofizialaren giro atsegina eta bertako bloke funtzional nagusien kokapen erosoa. Pankarta argiek elkar ordezkatzen dute, gonbidatuek eta FastPay Casino klubeko erregistratutako kideek beharrezko informazio guztia erakusten dute, baita bere horma birtualetan gertatzen ari denarekiko interesa piztu ere.\nOrri nagusiak erregistroa, saioa hasteko eta menu fitxak ditu. Logikoki taldekatutako interfazeak hasiberrientzat ere nabigatzea errazten du. Hainbat herrialdetako jokalariek eroso sentituko dira bere orrialdeetan, izan ere hainbat hizkuntzatarako egokituta dago:\nGaztelania, suediera, norvegiera, finlandiera, malaysiera, kazakera, turkiera, frantsesa, txekiera, japoniera eta beste asko ez dira hain garrantzitsuak.\nFastray webgune ofizialaren estiloa kolore biziek bereizten dute, beraz, alaitzen da. Alferrikako informaziorik ez izateak eta diseinu politak eguneroko arazoetatik azkar ihes egitea ahalbidetzen du, joko aisialdirako aukera izugarri batean murgilduz.\nNahiz eta Fastpay Casino-ren webgune ofizialean izena ematea klubeko kide ofizial bihurtu eta benetako diruaren truke jokatzen hastea erabaki zutenentzat soilik, erabiltzaileek gustura pasatzen dute. Erabiltzaile erregistroa :\njokalari baten asmo larriak adierazten ditu;\nguneko bezeroei pribilegio ugari izateko aukera ematen die, hala nola hobariak, doako birak, promozioak, itzulketak;\nadierazten du klubeko kide berria atariko baldintzekin ados dagoela eta adin nagusira iritsi dela.\nKasinoan joko kontu bat sortzeko, sartu gunearen gunean eta sakatu erregistroa botoia. Denbora pixka bat behar da eta esan nahi du:\nerabiltzaile profil bat pasahitz eta helbide elektroniko batekin betetzea;\nkontuaren moneta aukeratzea;\npromozioa jaso izanaren berrespena posta bidez bidaltzeko moduan;\nerakundearen arauak eta politikak aztertzea;\npostontziaren garrantziaren berrespena.\nAzken puntua atariko administrazioaren gutunean dagoen aktibazio estekan klik eginez gauzatzen da. FastPay kasinoan kontu pertsonal baten jabe bihurtu ondoren, jokalaria "Profileko datuak" atalera joango da eta beharrezko eremu guztiak beteko ditu administrazioak jokalariari buruzko informazioa izan dezan.\nGunearen harrotasuna entretenimendu aukera zabala da. Ezagunenak slot makinak dira, baina hemen ere aurki ditzakezu:\nmahaiak zuzeneko saltzaileekin.\nFastpay joko aretoak 2500 zirrikitu baino gehiago ditu. Berrogei saltzailek aurkeztu zituzten, hauen artean ospetsuenak: Evolution, NetEntertainment, Microgaming, Yggdrasil Gaming, Playtech, Endorphina, Play N 'Go, Igrosoft, Nextgen, etab. eta eskuzabaltasuna.\nJoko gelako menua:\nslots - makina birtualak dituen atala;\nberria - hornitzaileek berriki kaleratu eta gunearen katalogoan agertu diren zirrikitu guztiak;\nzuzenean - 150 joko baino gehiago benetako croupierrekin;\nerruleta edozein kasinoren entretenimendu klasikoa da;\nbuy future - bonus funtzioak erosteko gaitasuna duen softwarea;\nGailu ezagunenak Book Of Fastpay, Crazy Halloween, Azteken Piramideak, Dolphins Gold, 777 Diamonds, Fruits & Diamonds, Jungle Treasure, Book Of Tribes, etab dira. Esperientzia handirik ez duten erabiltzaile guztientzat jolasteko aukera dago. doan Fastpay kasinoan . Demoak ez du gordailuan erregistratu edo funtsik behar.\nIreki eta berehala, guneak bezeroei ongietorri bonus bat eman zien erregistroa osatzeagatik, baina gaur egun aukera hori pribilegioen zerrendatik kanpo geratu da. Horren ordez, kide berriek ongietorri paketea jasotzen dute. Gordailua berriro onuragarria den baldintzetan berriro hornitzea ahalbidetzen du.\nLehen kargatzean, kasinoaren opariaren tamaina% 100 izango da eta doako 100 FS gehituko zaizkio. Bigarren gordailuan zehar, bezeroak gordailatutako zenbatekoaren% 75eko hobaria jasoko du kontuan. Lehen gordailuan gordailua egiteko gutxieneko zenbatekoa 1000 RUB da, 20 EUR, 20 USD, 8800 DOGE, 0,05 ETH, 0,002 BTC, 0,4 LTC, 0,096 BCH. Apustua egiteko denbora 2 egunekoa da. Kasu honetan, apustua x50 da.\nOhiko bezeroentzat baldintza bereziak aplikatuko dira. VIP programak 10 maila ditu eta opari atsegin ugari eskaintzen ditu, eskaintza bikainak eta dirua itzultzea.\nErosotasunagatik, gordailua berriro hornitu eta mozkinak atera ditzakezu honako moneta honetan: RUB, USD, EUR, NZD, CAD, AUD, PLN, NOK, JPY, ZAR, BTC, BCH, LTC, DOGE, ETH. Fastpay kasinoak kriptografia moneta onartzen du, eta horrek erakargarritasuna nabarmen handitzen du bisitarien aurrean, izan ere ez dago zergapetuta.\nFastpay kasinoaren finantza transakzioak ia ordainketa sistema ezagun guztiek egiten dituzte. Funtsak gordetzeko metodo ezagunenak hauek dira: Visa, Mastercard, Maestro, Webmoney, Ecopayz, Neteller, Mifinity, Skrill, Muchbetter, Transferentzia azkarra, EcoVoucher, Neosurf, Bitcoin, Litecoin, Ethereum, Dogecoin, Tether.\nOrdainagiriak berehala egiten dira eta ez dute komisiorik behar, Webmoney izan ezik. Gordailuaren berreskurapenaren kopurua 10 eta 4000 EUR/USD bitartekoa da. Kriptokonferentzian, gutxieneko ordainketa 0.0001 BTC, 0.01 ETH, 0.01 LTC, 1 DOGE, 0.001 BCH izango da.\nIrabaziak atera ditzakezu Webmoney, Ecopayz, Neteller, Skrill, Muchbetter, Transferentzia azkarra, Mifinity, Bitcoin, Litecoin, Ethereum, Dogecoin, Tether erabiliz. Prozedura komisiorik gabe egiten da eta bi ordukoa da. Identitatea egiaztatzeko, erabiltzaileak egiaztapen prozedura egin behar du.


Mendiak eta mendilerroak Hiru Erregeen Mahaia Tartea <1 Km.\nMendiak eta mendilerroak Oriko igoera Ochagavía Tartea 2 Km.\nIbarrak Sakana Lakuntza Tartea 3 Km.\nBehatokiak Pikatuako behatokia Izalzu Tartea 4 Km.\nBasoak Kintoko oihana Tartea 7 Km.\nIbarrak Aezkoa Aribe Tartea 8 Km.\nBasoak Iratiko Oihana Tartea 11 Km.\nMendiak eta mendilerroak Urbasa-Andia Natur Parkea Tartea 13 Km.\nNatur parkeak Urbasa-Andia Natur Parkea Tartea 13 Km.\nBehatokiak Ariztokiko behatokia Garralda Tartea 14 Km.


23,4 milioi euro bideratu ditu Aldundiak gizarteratze eta adingabeen babeserako hitzarmenak berritzera - Gipuzko Buru Batzarra\nGipuzkoako Foru Aldundiaren Diputatuen Kontseiluak babesgabetasun egoeran dauden adingabeei eskaintzen zaizkien zenbait zerbitzu eta gizarteratze ekimenak bultzatzeko dituzten hitzarmenak berritzea onartu du gaur. Guztira, 23,4 milioi euro bideratuko ditu foru erakundeak bi esparru hauetako akordioei jarraipena emateko. Eider Mendoza foru bozeramaleak Kontseiluak onartutako erabakien dimentsioa eta balio kualitatiboa azpimarratu ditu, eta bi neurriak Aldundiak duen helburu estrategiko nagusia bultzatzera bideratzen direla gaineratu du: “Hau da, desberdinkeria borrokatzea, eta Gipuzkoa Europa mailan desberdinkeria gutxien duten lurraldeen artean kokatzea. Daukagun ongizate mailari eusteko, ezinbestekoak da gizarte politika, eta bide beretik jarraituko dugu”.\nMendoza hedabideen aurrean agertu da gaur goizean, foru Gobernuaren aste honetan bileran onartutako erabakien berri emateko. Gizarte politika arloko lehen erabakiari helduz, honi esker babesgabetasun egoeran dauden adingabekoei zerbitzuak eskaintze aldera hainbat erakunderekin sinatutako kontratu programen eta lankidetza hitzarmenak luzatzen dira. Guztira 12.802.194,48 euro bideratzen dira alor honetara, eta adingabeen zaintzan aritzen diren itundutako zortzi erakundeen zerbitzuak finantzatzen dira partida honekin, 10 udalerritan banatzen diren 155 plaza kudeatzen dituztenak. Une honetan, guztira, Aldundiak 777 adingabe ditu babesgabetasun egoeran, hauetatik 431 egoitza sarean eta gainera 346ak harrera familietan.\nMendozak lerro honen bidez finantzatzen diren bi programa aipatu ditu, adibide gisa, biak ere Gurutze Gorriak kudeatzen dituenak. Alde batetik, Crono programak akonpainamendu sozio-hezitzailea eskaintzen die adingabeei, eskolan lagunduz eta lan mundura bideratutako formakuntza ikasketetan babesa eskainiz. Bigarren ekimena Eskutik programa da, eta honen bitartez, babesgabetasun egoeran dauden adingabeak boluntario batekin jartzen dira harremanetan, erreferente egonkor eta esanguratsua izan dezaten. “Boluntario hauek ikasketekin laguntzen diete, aisialdian eta denbora librean akonpainamendua egiten diete, eta baita ere eskola kirolean”, azaldu du foru diputatuak.\nBestalde, Diputatuen Kontseiluak hartutako bigarren erabakia gizarteratze programen atalean kokatzen da. Honen ondorioz, mendekotasun egoeran dauden adineko pertsonei eta bazterkerian dauden edo arriskuan egoteko dauden pertsonei hainbat zerbitzuko eskaintzeko hitzartutako hitzarmenak luzatzen baitira. Guztira 10.569.381,39 euro bideratzen ditu Aldundiak lerro hau finantzatzera, eta baliabide hauekin 14 hitzarmen berritu ditu foru erakundeak. Hauen bitartez, eguneko zentroetan eta egoitzetan arreta zerbitzu ezberdinak eskaintzen dira: esku hartze psiko soziala, familietan esku hartzea, akonpainamendu espezializatua, esku hartze psiko-hezitzailea… Guztira alor honetan Aldundiak 457 egoitza plaza ditu eta 186 eguneko zentroetan, gaur berritutako plazak barne hartuta.


Argi eta garbi nuen ni ez nintzela soldaduskara espainol ejerzitora joango, baina euskal herriko soldaduskan nolabait egitera obligaturik sentitzen nuen nere burua, esan nizun behin, gogoratuko zara. Agian Iñakik bala bat lapurtzea bezain erokeria, baina hori sentitzen nuen. Gainera Ameriketan egonez gero zer, hemen zerbait gertatu zela eta batbatean etorteko gogo jasan ezinak pairatuko nituzkeen. Baina sentimendu hori haseran zen, zeren handik hiruzpalau hilabetera, bereziki Txabi hil zutenean, konturatu bait nintzen gurea behinbetirako zela, bizi guztirako. Orain, ordea, uste dut ez dagoela zertan bizi guztiz ritmo berdinean jarraiki behar, baina ez dut dudarik arazo hau gure bizi guztirako dela eta jadanik ez garela gauza hori gabe bizitzeko, eta ez hemendik aparte gure bizimodua konpontzeko.\nHorregatik ausartu nintzen zuri deitzera. Zergati neri, galdegiten ninduzun, eta ez gainerako beste edozein laguni. «Ez dakit», erantzun nizun egiati eta ia negarrez hasi zinen. Zein negartia zinen garai hartan.\nBaina, egia, istant hartan geltokian ikusi zintudanean ez zintudan ezagutu aldez aurretik. Guztiz berdin zetozelako, eta nik uste nuen apur bat desgisaturik, nolabait disfrazaturik etorriko zinela. Lehen aldiz ikusi bazintudan bezala zen. Trenean saiatu nintzen zure rasgoez oroitzen baina ez nuen lortzen. Bakarrik beste neskatxaren bat ikusten nuenean pentsatzen nuen, horrek ilea Jonek bezala daduka orrazturik, edo neskatila lirainen baten zango finak. Edo beste andreren bat zigarroa pizten markesa interesante baten dotoreziaz, eta orduan zutaz gogoratzen nintzen.\nEzin dezaket esan zein izan zen ikusi ninduzun memento justua. Ni zu baino lehenago konturatu nintzen, han zinela, agian garaiago naizelako baizen ez. Irri berezko bat bota zenduen. Ez nizun erantzun. Eta berehala damutu egin nintzen, agian, gaur bezala, orduan ere zuregana korrikan joango nintzela uste zenduen, baina, ez dakit oraindik zein arrazoi gatik, ez nintzen higitu, ez nuen utzi nere bihotzak berak nahi zuena egin zezan. Eta batbatean damutu egin nintzen. Egiaz. Mozolo bat naiz. Berehala, etortzeaz damutu egin zinen beldurra eman zidan. Eta ikusi eta berehala musu ez ematearren damutzen nintzen, baina ez nintzen gauza, guztiz konfuso nengoen, egiatan. Eta gero galdu kanpoa irabazteko asmoaz eskutik laztankiro hartu ninduzun baina gauza jadanik ez zen berdina.\nUnamuno institutua iragan, guztiz beltzez pintaturik pintadaren bat estaltzeko asmoaz lehengo pisuraino dena beltzurik bait zegoen, eta San Antongo zubira heldu baino apur bat lehenago dagoen taberna batetara joateko esan nizun. Nahi ahal duzu zerbait hartu. Zuk nahi baduzu. Ez, zugatik da. Ez, egiatan, ez dut nahi, baina zuk nahi baldin baduzu. Ez, pisa egiteko gogoa dut. Zein romantiko, esan zenuen ahapeka. Zer? Ez deus ere ez, guztiz romantiko zarela. Zergatik? Beste era finago batez esan behar ahal nuen, barkatu. Eta orduan batbatean gelditu zinen eta, zure begien diztira hezeak melankonia keinu bat ezin estaliz, aizu, Josu, nahi baduzu joan egingo naiz. Ez bait dut ulertzen zertarako deitu nauzun.\nZu besarkatzeko gogoa, premia nuen, baina ez nintzen ausartzen. Agian ausartu ez da hitza. Nola esan? Zera. Ez nuen nahi pentsa zenezan besarkatzen baninduzun zurekin seriotan, bueno seriotan ere ez da hitza agian, bizi guztirako egon nahi nuenik. Nolabait bestearekin bezala gertatzen zen. Zein bestea? Bada aberria. Nik maite ninduela, baina ez nuen nere bizi guztirako gauza bat egiten egon. Ulertzen didazu? Zure muturren zimurdura eta begien diztira hezeak ez zidan deus ere laguntzen egiati izaten. Zurekin egon behar nuen, baina batean ez nuen nahi pentsa ezazun zurekin ezkondu nahi nuenik. Lio bat zen. Eta hargatik ez nenkien zer egin ere. Dena dela, sintomatiko zen zuri deitzea eta ez koadrilako beste inori. Hori ulertzen duzu. Bizi gaitezen lasai istant hauetan.\nEz nengoen giro egokienean gauzak esaten hasteko eta are gutiago hitz-ontzi bihurtzeko. Bi bide nituen, politikaz hitz egin, beste askotan bezala, horrela beste gai batetan estaltzen baina batetan medio bezala baliatzen nintzelarik nere sentimenduak agertzeko-estaltzeko eta gure artean, eztabaida, britaniar nobleek tearen epeltasuna, azukrearen zuritasuna eta eguraldiaz bezala baliatuz, horrela giro egoki bat sortzeko gero gauza sakonago eta inmediatagoakoak ikusteko, baina beldur nintzen truko horrek ez ote zukeen jadanik balio, eta gure artean murraila ate handiago eta gogorrago eraikitzea zela, eta hargatik irauten nuen nere isialdian murgildurik, hori ulertuko duzu ez da, eta coca-cola boteilaren ipurdi lodikotearekin biribil hezeak deseinatzen mahain gainean, zure ama-begiradak gerizatzen ninduela uzten nuelarik.\nEta nolatan zabiltz hemendik?\nEz dakit, hemendik. Uste nuen beste era batez ibiliko zinatela, etxeren batetan ezkutaturik egun guztian eta ez hemen taberna honetan hain lasaiki. Hemendik derrigorrez ibili beharko du poliziak.\nBai baina, nolabait disimulatzen dut. Ez al zara konturatu betaurrekoak daramatzala, eta liburu bat erabiltzen dut, estudiante airea edukitzeko. Ez dakit, ez dut uste poliziak estudiante bat liburu batekin ikusten badu detenituko duenik. Gainera ni ez nago erreta.\nZergatik egin duzu hanka orduan?\nEskatu zidatelako. Baina esan diet ni urte bete baizen ez naizela ibiliko, eta hemendik urte betetara...\nBai, esan zenidan, soldaduska.\nEzin izan nuen ebita belarriak gorri jar dakizkidan. Ahantzirik nedukan esan nizula eta nere sekreturik kutunena zuk ere ezagutzen zenuela.\nZure begiak nere aurpegian iltzeak bezala sarturik sentitzen nituen, nere aurpegiaren tartika guztiez jabetzen ari zinela. Itzal bat bezala iragaten ziren nere ezpainetatik, begietatik, kolorea nolakoa zen, aurpegian barrena.\nCoca-cola tanta bat erori zitzaidan alkandorara baina ez ikusia egin nuen. Mozkorti bat sartu zen tabernan eta kadira batekin topo egin zuen, xilio metalikoko hotzikara sortzailea atereaz. Hiruzpalau aldiz biraoko egin zuen eta korroskada bat bota. Bere traje guztiz ximurtuak nabarmenki mostratzen zuen bart ez zuela etxean lorik egin eta agian gau guztian tabernarik taberna ibilia zela


Torloju motako katearen tapoia CBT178-96 hornitzaileak eta fabrikatzaileak - Txinako fabrika - LIG Itsas Makineria\nTorloju motako katearen tapoia CBT178-96Torloju motako katearen tapoia GB/T 178-1996 ontzigintza estandarraren arabera ekoizten da.\nTorloju motako kate-tapoia GB/T 178-1996 ontzigintza estandarraren arabera egiten da. Aingura-katearen diametroa 22 eta 102 mm bitartekoa den itsasontzi mota guztietan aplikagarria da. Torloju motako katea bi mota ditu: A mota 2. mailako aingura-kateari aplikatzen zaio (diametroa 22 ~ 66 mm bitartekoa da); B mota 3. mailako aingura-kateari aplikatzen zaio (diametroa 50 ~ 102 mm bitartekoa). GL,LR,DNV edo beste sailkapen-sozietate batzuk betetzekoarauzko eskakizunak, torloju motako kate-tapoiak aingura-katearen % 80 jasan dezake’s gutxieneko haustura-karga eta ez da deformazio iraunkorra etortzen.Torloju motako kate-tapoiak izan ezik, beste mota guztietako kate-tapoiak horni ditzakegu. Informazio gehiago lortzeko, jar zaitez gurekin harremanetan.\nTorloju motako katearen tapoiaren ezaugarriak\n1. Araua: GB/T 178-1996;\n2. Materiala: altzairu urtua arrabol eta txasisetarako, karbono altzairua beste pieza batzuetarako;\n3. Aingura-katearen diametro nominala: A22 ~ 66 mm motakoa, B motakoa 50 ~ 102 mm;\n4. Kolorea: gorria, beltza, urdina, grisa edo beste edozein kolore erreferentziarako;\n5. Lan-karga murrizten lagundu aingura-haize-haizea babesteko;\n6. Marruskadura gainazala olio lubrifikatzailea margotuta dago, gainazaleko beste zati batzuk betuzko pintura margotuta daude;\n7. Ez dago akatsik katearen tapoiaren indarran eragiteko;\n8. Lortu ISO, ABS, CCS, LR, NK eta abar kalitate ziurtagiria;\n9. Baldintza berezietarako pertsonalizatu daiteke;\nCB/T178-96 Torloju motako ChainStopper A motako marrazkia\nAingura-katearen tapoia (mm)\nScew motako katearen tapoia 2. mailako aingura-katearen diametroa 10~44mm:\nTorloju mota ChainStopper A40~44 CB/T178-1996\nCB/T178-96 Torloju motako ChainStopper B motako marrazkia\nScew motako katearen tapoia 3. mailako aingura-katearen diametroa 50 ~ 52 mm:\nTorloju motako katearen tapoia B50~52 CB/T178-1996\nHot Tags: Torloju motako katearen tapoia CBT178-96, Txina, fabrikatzaileak, hornitzaileak, fabrika, Txinan egindakoa, aurreratua, kalitate handikoa, erosi, kalitatea, prezioa, prezioen zerrenda, aurrekontua\ntorloju motako kate-tapoia


Ostirala, urtarrilak 3\nHaurrendako jolasak Leitzan urtarrilaren 3an\nLeitzako Denok Bat guraso elkarteak antolatuta, 0-12 urte bitarteko haurrendako jolas naturalen tailerra izanen dute ostiralean herriko frontoian. 17:00etatik 19:00etara bilduko dira.\nHaurrendako jolasak Leitzan urtarrilaren 3an Frontoia\n'Ilusionarte' magia ikuskizuna Bortzirietako Guztiok elkartearen alde\n‘IlusionArte’ emanaldia eskainiko dute Javier eta Ancak ortziralean 17:00etan Kultur Etxean, Bortzirietako Guztiok elkartearen alde Bortzirietako Guztiok elkartearen alde, ‘IlusionArte’ magia ikuskizun solidarioa eskainiko dute Javier eta Ancak urtarrilaren 3an, ortziralean 17:00etan hasita Berako Kultur Etxean. 75 minutuko emanaldia publiko guztientzat egokia da eta euskaraz eskainiko dute. Bortzirietako Guztiok Elkarteak, Berako Kultur Batzordearen eta Berako Udalaren laguntzaz antolatutako saiorako sarrera 5 euro ordaindu beharko dute helduek eta 3 euro haurrek.\n'Ilusionarte' magia ikuskizuna Bortzirietako Guztiok elkartearen alde Berako Kultur Etxea\n‘IlusionArte’ emanaldia eskainiko dute Javier eta Ancak ortziralean 17:00etan Kultur Etxean, Bortzirietako Guztiok elkartearen alde\nBortzirietako Guztiok elkartearen alde, ‘IlusionArte’ magia ikuskizun solidarioa eskainiko dute Javier eta Ancak urtarrilaren 3an, ortziralean 17:00etan hasita Berako Kultur Etxean. 75 minutuko emanaldia publiko guztientzat egokia da eta euskaraz eskainiko dute. Bortzirietako Guztiok Elkarteak, Berako Kultur Batzordearen eta Berako Udalaren laguntzaz antolatutako saiorako sarrera 5 euro ordaindu beharko dute helduek eta 3 euro haurrek.


ULMA CONSTRUCTION archivos | ULMA Taldea\nMexikoko Golkoko kostaldean kokatutako EK-BALAM hidrokarburoen ekoizpen eremuak, bere ekoizpen ahalmena handitu du BALAM-TA2 itsas plataforma berri batekin.Egituraren eraikuntza bi zatitan ari dira egiten ESEASA Offshore patioan. …\nRepublica dorrea da Limako San Isidro finantza gunean dagoen Capital Center proiektu enblematikoaren bigarren eraikina. Eraikuntzak ingurumenaren eraginkortasuna eta erabiltzailearen esperientzia hartu ditu kontuan, langileen egunerokoan ongizatea sortzeko.…\n9 DeKalb Avenue, berez, 325 m eta 73 solairu izango dituen altuera handiko egitura bat da, Brooklyngo eraikinik altuena izango dena. Aurreikuspenen arabera, etxe orratz honek, 500 etxe…\nCebun gehien esperotako azpiegitura proiektua da ‘Cebu Cordova Link Expressway’, eta Filipinetako handienetako bat. Cordova, Cebu uhartearen hiriburua eta Filipinetako bigarren hiria, eta Mactan artean dagoen trafiko handia…\nGuadiana ibaiaren gaineko Nazioarteko Zubiak Espainia eta Portugal lotzen ditu, Ayamonte eta Vila Real de Santo Antonio herrien artean. 666 metroko eraikuntza, bost baotan banatua, Jose Luis Cancio…\nThamrin Nine dorreak, Indonesiako etxe orratzik garaienak, 333,5 m-ko altuera dauka, eta 70 solairu. Yakartako ingurune historikoan eta sozialean dago 470.000 m² dituen funtzio askoko konplexua, eta podium…\nTangram Plaza 110.000 m2 baino gehiago urbanizatu eta biziberritzeko proiektu bat da, Flushingeko bihotzean,Queens. ULMAk hasieratik hartu du parte megaproiektu horretan, mota guztietako egituretarako soluzio integralak hornituz. Proiektuan…\nN25aren zati hau elementu estrategikoa izango da Irlandako errepide sarean eta Garraio Sare Transeuroparraren zati baean. Proiektuarekin errazago izango da irlaren ekialdera iristea, eta auto ilarak eta auto…\nHelbide elektronikoa: moc.a1652346109mlu@a1652346109mluop1652346109urg1652346109


Aurrekoa Abenduak 01 Igandea Hurrengoa\nAbenduak 01 • 17:30 • Victoria Eugenia Antzokia (Erdialdea) Euskaraz\nAlizia abenturak bizi nahi dituen haur geldigor bat da. Egun batez, untxi zuri hiztun bat ondotik pasatu, eta neskatoa atzetik joango zaio, eta haren gordelekuan sartuko da. Hortik aurrera, Aliciak magiaz, kantuz eta jostetaz beteriko bidaia harrigarri bati ekingo dio, non tea hartuko baitu "Kapelagile Eroa"rekin, asmakizunetara jolastuko baita "Beldarra"rekin, lorategiko arrosak gorriz margotzen lagunduko baitu eta kriket-partida batean jokatuko baitu flamenkoekin. Hori guztia, baldin eta "Bihotzen Erregina" gaiztoak lepoa mozten ez badio.\nIpuin klasikoaren berrikusketa bat, non hezur-haragizko pertsonaiak tamaina askotako txotxongiloekin eta antzerki beltzaren magiarekin nahasten baitira, zeinak fantasiazko mundu batean murgiltzera gonbidatzen baikaitu.\nInformazio gehiago: Irú Teatro\nAbenduak 01 • 19:00 • Gazteszena (Egia K.E.) (Egia) Musika\nAzaroaren 26ko oharra: sarrera guztiak agortu egin dira jada.\nPelax talde donostiarrak (Unai Pelayo, Iker Vázquez, Iñigo Ozaeta, Andoni Olaetxea) kontzertua emango du Telmo Trenor, Nagore Legarreta, Iñaki Rifaterra eta Malen Otxoa artistekin batera.\nMusika, pintura, argazkilaritza eta ikus-entzunezko proiekzioa.\nAbenduak 01 • 14:30 • Ikasbide Kultur Elkartea (Amara) Kultura +\nUrtero legez, Euskararen Nazioarteko Eguna ospatuz, bertso bazkaria egingo da. Maialen Lujanbio eta Andoni Egaña bertsolariak egongo dira aurten.\nBazkarirako txartelak: 18 (astelehenetik ostiralera 18:00etatik 21:00etara Ikasbide Elkartean).\nHaurrentzako ekitaldiak, triki-poteoa eta basurde kantu bazkaria Zigor Magoarekin\nAbenduak 01 • 11:30, 13:00, 14:00 • Loiolako Hontza Kultur Elkartea (Eliza kalea, 5) (Loiola-Martutene) Kultura +\n11:30 Haurrentzako ekitaldiak. Loiolan barrena.\n13:00 Triki-poteoa. Loiolan barrena.\n14:00 Basurde kantu bazkaria + Zigor Magoa. Hontza Kultur Elkartea, Eliza kalea 5.\nAbenduak 01 • 19:00 • San Telmo Museoa (Parte Zaharra) Zinema\nProiekzioa eta solasaldi musikatua Mikel Urdangarin musikariarekin eta Oier Aranzabal filmaren zuzendariarekin.\nAbenduak 01 • 17:30 • San Telmo Museoa (Parte Zaharra) Zinema\nIrrintziari buruzko dokumentala emango da eta ondoren solasaldia egongo da Ekain Martinez de Lizarduy Stürtze zuzendariarekin.\nIdeiatik zinema-aretora, Telmo Esnal\nAbenduak 01 • 12:00 • San Telmo Museoa (Parte Zaharra) Kultura +\nTelmo Esnal gidoilaria eta zinema zuzendaria da eta bere lehen luzemetraia, Aupa Etxebeste! (2005), Goya sarietara izendatua izan zen. Hitzaldi honetan bere hirugarren luzemetraiari buruz hitz egingo du Dantza (2018).\nKantu jira txistulari eta dultzaineroekin\nAbenduak 01 • 12:00 • IKASBIDE ELKARTEAN HASITA, AUZOKO KALEETAN ZEHAR (Amara) Antzerkia eta Dantza\nEuskaraz abestu nahi duen edonorentzat. Euskal kantutegia ezagutu, eta kantuz lagun giroan gozatu.\nBertso bazkaria: Maialen Lujanbio eta Andoni Egaña\nAbenduak 01 • 14:30 • IKASBIDE ELKARTEA (ISABEL II, 15) (Amara) Euskara +\nIkasbide elkartean: 20,00 €\nAbenduak 01 • 17:00 • AMARA BERRI IKASTETXEA (OLAETA) (Amara) Euskara +\nAbenduak 01 • 19:00 • Gazteszena (Egia K.E.) (Egia) Euskara +\nAbenduak 01 • 12:00 • PLAZA (Igeldo) Euskara +\nHaur, gazte eta ez hain gazteentzako saio irekia.\nAbenduak 01 • 13:00 • PLAZA (Igeldo) Euskara +\nIazko Euskaraldiko parte hartzaileekin kale ekintza egingo da 2020ko Euskaraldia iragarriz.\nAbenduak 01 • 12:00 • AUZOAN ZEHAR AMARA BERRIRAINO, NAHIA LIBURU DENDAN HASITA (Loiolako Erriberak) Euskara +\nAmara Berriko kantu taldearekin batera.\nHaur jolasak (Sustrai)\nAbenduak 01 • 11:30 • AUZOAN BARRENA (Loiola) Euskara +\nAbenduak 01 • 13:00 • AUZOAN BARRENA (Loiola) Euskara +\nAbenduak 01 • 14:00 • HONTZA ELKARTEA (Loiola) Euskara +\nZigor magoa, euskal kantak.\nEuskararen Eguneko Argi Soinua\nAbenduak 01 • 9:00 • KONSTITUZIO PLAZATIK ABIATUTA (Parte Zaharra) Euskara +\nTxistulari Banda, Kresala eta Kaskarin taldeak.\nAbenduak 01 • 12:15 • KONSTITUZIO PLAZA (Parte Zaharra) Euskara +\nDonostiako Udalaren Txistularien laguntzarekin.\nAbenduak 01 • 16:30 • KONSTITUZIO PLAZA (Parte Zaharra) Euskara +\nHaraino taldearen eskutik.\nAbenduak 01 • 17:30 • KONSTITUZIO PLAZA (Parte Zaharra) Euskara +\nAntzerkia: Eltxoak eta Ez dator inor\nAbenduak 01 • 19:00 • SAN JERONIMO KALEKO ARETOA (KRIPTA) (Parte Zaharra) Euskara +\nAmaia Irazabalen eskutik.


Gaur hasiko da Malagako Zinemaldiaren 22. edizioan euskal ekoizpenekin | Zinema | Pantaila handian\nYou are here: Home ∼ 2019 ∼ March ∼ 15 ∼ Gaur hasiko da Malagako Zinemaldiaren 22. edizioan euskal ekoizpenekin\nGaur hasiko da Malagako Zinemaldiaren 22. edizioan euskal ekoizpenekin\nPublished by Kristina Zorita Arratibel on 15 March, 2019 | Leave a response\nDuela pare bat urte Malagako Espainiar Zinemaldiari izena aldatu eta espainolez egindako zinemaren erakuslehioa bilakatu zen. Gaur hasi eta datorren iganderarte Malagako Zinemaldiaren 22. edizioa martxan izango da. Osotara Espainiako hamairu luzemetrai lehiatuko dira Sail Ofizialean. Horiekin batera, Hego-Amerikako bederatzi luze izango dira lehian, horiek zazpi herrietatik etorrita. Luzeen Sail Ofizial horretan Mikel Ruedaren film berria izango da. Hortaz gain, beste saileetan ere euskal ekoizpenak daude.\nZinemaldia gaur bertan hasten da eta gaur bertan Malagan ikusiko dute María Elorza gasteiztarraren “Ancora Lucciole” film laburra. Memoriaz ari den labur dokumental hau Kimuak ekimeneko aurtengo uztan hautatu dute. 1972an Pier Paolo Pasolini idazle eta zinegilearen idatzi batetik tira egin du Elorzak familia erabiltzen duen zine ekoizpen honetan. Errenterian, Zinebin eta Aguilar del Campoon saritu dute dokumentala. Hemen aukera berria du dokumental laburrean sailean lehiatzen baita.\nLarunbatean Uniko animazio ekoizetxe bilbotarrak babestutak “Soy Una Tumba“ film motza emango dute. Animazine deritzan sailean lehiatzen diren beste bederatzi film laburrekin batera arituko da programa bakarrean. Bartzelonan bizi baina Galizan jaio zen Khris Cembe animatzaileak bere jaioterrian errotutako istorio bat kontatzen digu: kontrabandoarena, tabako eta drogen kontrabandoarena. Goya sarietarako izendatua egon da laburra. Uniko etxearen “Psiconautas” eta “Decorado”n ere lan egin du Cembek.\nAstelehenean Jon Mikel Caballero iruindarraren lehen filma, “El Increíble Finde Menguante“ren txanda izango da. Zonazine sailean lehiatuko da berau. “Cenizo” eta “Hibernation” film laburrekin 55 sari baino gehiago lortu ondoren, urtebetzea lagunekin ospatzera doan neska baten istorioa hurbiltzen digu. Iriaren ospakizun astebetea hankaz gora aldatuko da mutilak uzten duenean. Bere asteburua behin eta berriz errepikatzen zaio. Espainiako telebistan izena egiten ari diren Iria del Río, Nadia de Santiago edota Jimmy Castrorekin batera, aurreko ekoizpenean protagonista izan duen Adam Quintero ditu Caballerok antzeztaldean.\nDuela bost urte Malagako Zinemaldian “A Escondidas” estrenatu ondoren, Mikel Rueda bilbotarrak Andaluziako hiriburuko jaialdiaren Sail Ofizialean estreinatzen du hirugarrena. “El Doble Más Quince“ filmean noraezean dauden bi pertsonaiak hurbildu nahi ditu. Maribel Verdú Ana da, 45 urtetik gora, etxea, semealabak eta gizona duen emakumea baino bera zein den ez dakiena. Kontaktu sexualen aplikazio bati esker, Eric (Germán Alcarazu) ezagutzen du, bizitzan zein ibilbide hartuko duen nerabea ezagutuko du. Biak Kimuen atalean egon zen “Caminan” film laburreko protagonistak dira. Film berriaren teaserra.\nEta datorren larunbatean, martxoaren 23an, estreinatuko da “Elcano, Lehen Mundu Bira“, Dibulitoon Studio enpresa oiartzuarraren proiektu handia. Itsasoari begira jaio zen Ángel Alonso Garcia pasaitarrak mundua borobila zela frogatu zuen lehen bidaiaren kronika zuzendu du. Magallanes portugaldarrak baina Juan Sebastian Elcano getariarrak bukatu zuen hura. Aurten bira hori Sevillatik hasi zutela 500 urte betetzen dira. Malagan aurkeztu ondoren, uztailaren 12an iritsiko da areto komertzialeetara.\nPosted in Etorkizuneko estreinaldiak, Euskal zinema, Zinema jaialdiak Tagged "Ancora Lucciole", "El Doble Más Quince", "El Increíble Finde Menguante", "Elcano Lehen Mundu Bira", "Soy Una Tumba", Ángel Alonso Garcia, Dibulitoon, Germán Alcarazu, Jon Mikel Caballero, Khris Cembe, Maribel Verdu, Mikel Rueda, uniko


Free chat São Mateus egin Maranhão. Ausazko arrotz doan txateatu berehala São Mateus egin Maranhão tik.\nFree chat São Mateus egin Maranhão\nOngi etorri Chatroulette São Mateus egin MaranhãoEdozein lekutan, munduko pertsona aleatory bat konektatzeko. Chatroulette São Mateus egin Maranhão dezakezu honako aukeren artean aukeratu:- Guztiak pertsona mota São Mateus egin Maranhão doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nSão Mateus egin Maranhão hirien zerrenda:


'47ak Herrian' pankarta jartzeagatik 2.800 euroko isuna Donostiako Udalak\nDonostiako zazpi herritarrek orotara 2.800 euroko isuna jaso dute, iazko irailaren 15ean –estropada eguna– Kontxan 47ak Herrian zioen pankarta jartzeagatik. Zazpi laguni, bakoitzari 400 euroko isuna jarri die Donostiako Udalak. Egun berean, Alde Zaharrean 30 urtez euskal presoen aldeko materiala kalean saldu ohi duten bi pertsonari 200 euroko isuna jarri zien Udaltzaingoak. Agerraldia iragarri dute martxoaren 21erako.\nEstropaden egunean jarri zuten pankarta horregatik 2.800 euroko isuna jarri die Donostiako Udaltzaingoak.\nPiztu Donostiak salatu du euskal presoekiko elkartasuna ardatz duten bi ekimeni isuna jarri ziela Donostiako Udalak iazko estropadetako bigarren igandean. "Euskal presoekiko elkartasunaren aurkako eraso" gisa kalifikatu ditu.\nIrailaren 15ean, Ertzaintzak Kontxako barandan '47ak Herrian' zioen pankarta erraldoia jartzea egotzita, zapi pertsona identifikatu zituen. Sei hilabete beranduago iritsi zaie sorpresa: 400 euroko isuna bakoitzari, orotara 2.800 euro. Hamabost eguneko epean ordainduz gero, erdia.\nDonostiako Udalak bidali die isuna, Udal Ordenantzaren 42. artikulua arrazoi hartuta. Bertan debekatzen da hirian kartelak, pegatinak, pankartak eta abar jartzea. Piztu Donostia kanpainak ordenantza hori Mozal Ordenantza gisa bataiatu berri du eta "zentsura politikoa" bilatzen duela salatu.\nARGIA harremanetan jarri da isuna jaso duten pertsonekin. "Estropadetan antiguotarren ohitura bihurtu zen duela hamarkada ugari, kirol ekitaldia baliatuz euskal presoen aldeko pankarta eskegitzea Kontxan. Tradizio moduko bat da egun batzuk lehenago auzotarren artean pankarta erraldoia prestatzea eta egun hartan jartzea". Pankarta leku estrategikoan jarri ohi da trainerak ateratzen eta helmugara iristen direnean telebistan agertzeko aldarria.\nAskoz urte gogorrago eta gordinagoetan ere beti jarri izan da eta nahiz eta askotan identifikatu jendea eta kartelak kendu, inoiz ez dute isunik jarri iaz arte.\nEuskal presoen aldeko materiala saldu ohi duten biemakumeri isuna jarri diete.\nEgun berean, kalean mahaia jartzeko baimenik ez zutela egotzita, Udaltzaingoak isuna jarri zien San Jeronimo kalean euskal preso politikoen aldeko materiala saltzen ari ziren bi pertsonari.\n"Iraileko estropadetako bigarren igandean, azken 30 urteetan bezalaxe, euskal presoen aldeko materialarekin mahaia jarri zuten San Jeronimo kalean betiko emakumeek. Goiaren agindupean, bi udaltzain hauek 200€ko isuna jarri diete, baimenik ez zutelako", salatu du Piztu Donostiak.\nPresoekiko elkartasunaren aurka isunak\n"Garbi dago egun horretan erabaki politikoa egon zela Udalaren aldetik euskal preso politikoen aldarrikapenen aurka egiteko. Horregatik, martxoaren 21ean prentsaurreko partekatua emango dugu beraiekin, eta noski, datorren urtean ere pankarta jarriko dugu leku berean".\n"47ak Herrian dioen pankartaren ondoan, Kutxabankena ikus daiteke. Argi eta garbi ikusten da ordenantza publikoa nori aplikatzen zaion. Eredu honen erakusle handia da", salatu dute.\nIrailaren 15ean izan ziren estropadak, eta zazpi herritar hauek identifikatuak izan ziren une berean, 47 euskal herritar Madrilera abiatu ziren, hurrengo egunean Espainiako Auzitegi Nazionalean epaituak izateko, euskal preso politikoen aldeko lana egitea egotzita.\nHiru egunetik behin isun bat Donostian\nUrte hasieran Piztu Donostia kanpaina abiatu zuten hirian, azken urteetan jartzen ari ziren isun kopuruaren gorakada salatzeko. Udaleko iturriak baliatuz jakinarazi zuten hiru egunetik behin gai sozial edo politiko batekin loturiko isun bat jartzen dutela Gipuzkoako hiriburuan, eta Mozal Hiriari ez zabaldu zuten.\nEragile sozialek beren artean laguntzeko, erresistentzia kutxa ireki zuten. Lagundu nahi duenarentzat, hauek dira datuak: ES17 1550 0001 2000 0922 9320 (Fiare)\nKanal hauetan artxibatua: Adierazpen askatasuna | Herri mugimenduak | Euskal preso politikoak | Donostia | Herrira


Txirrindularitza Egokituko Gipuzkoako eta Euskadiko VIII. Txapelketa jokatuko dute igandean | Zarauzko Hitza\nTxirrindularitza Egokituko Gipuzkoako eta Euskadiko VIII. Txapelketa jokatuko dute igandean\n2012/06/28\tKirola\tNork Aritz Mutiozabal Txirrindularitza Egokituko Gipuzkoako eta Euskadiko VIII. Txapelketa jokatuko dute asteburu honetan. Txapelketa Andoainen eta Zarautzen jokatuko da, eta bi modalitate izango dira jokoan herri bakoitzean. Larunbatean, erlojupeko lasterketa egingo dute, Andoaingo Ama Kandida etorbidean atonduko duten zirkuituan. Igandean, berriz, errepideko lasterketan lehiatuko dira, Zarautzen.\nZarauztarra Txirrindularitza Elkarteak antolatutako Zarauzko Hiria V. Txirrindularitza Egokituko Nazioarteko Probaren baitan jokatuko dute Gipuzkoako eta Euskadiko Txapelketa. Lasterketa honekin ezinduak kirola egitera eta, batez ere, txirrindularitza praktikatzera bultzatzea du helburu Zarauztarrak. Urtero bezala, kostaldeko errepidean osatuko dute ibilbidea, Zarautz eta Getaria artean.\nEzintasunaren arabera, hainbat modalitate eta distantzia zehaztu dituzte antolatzaileek. Hori horrela, bizikleta egokituan parte-hartuko dutenek 60 kilometroko ibilbidea osatu beharko dute; trizikloan doazenak ere 60 kilometro; handbike-koak (eskuekin eragindako bizikletak), berriz, 40 kilometro; eta tandemekoak, azkenik, 20 kilometrotrizikloan doazenak, 60 kilometro. Proba goizez jokatuko da; txirrinduñlariak 09:30ean abiatuko dira Lege Zaharren Enparantzatik, eta toki berean helmugaratuko dira zirkuitua osatu ondoren.\nGipuzkoako eta Euskadiko txapelketak direnez, modalitateetako euskal txirrindulari egokitu onenak bilduko dira herrian. Nazioarteko proba denez, Espainiako, Frantziako, Italiako, Portugalgo edo Venezuelako maila handiko ordezkariak ere ez dira faltako hitzorduan. Izan ere, Londreseko Paralinpiar Jokoak prestatzeko ezin hobe datozkie.\nBi lasterketak joan den astean aurkeztu zituzten Andoainen, Arritxu Iribar kazetariaren gidaritzapean. Ekitaldian, Andoaingo probaren antolatzaileez gain, Zarauztarra Txirrindularitza Elkarteko kide Jesus Arana eta Zarauzko alkate Juan Luis Illarramendi izan ziren.\nBerriketan.info Viewing item 1 to 5 (of 5 items) Irungo Hitza wrote a new post, Irungo udaltzainei eta Babes Zibileko kideei gorazarre egin diete, on the site Oarsobidasoko Hitza 28 minutes ago\nIrungo Udaltzaingoko nahiz Babes Zibileko kideek udalaren omenaldia jaso zuten joan den astean. Zehazki, udaltzainen kasuan, 20 edo 30 urte baino gehiago lanean egin dutenei gorazarre egin zieten, eta Babes Aitor Manterola posted an update in the group Futbolsofatzen 54 minutes ago\nAritz Sorzabal wrote a new post, , on the site Irutxuloko Hitza 1 hour, 5 minutes ago\nUdalak Egiako auzotarrekin izandako bilerara jende andana hurbildu da, Atotxako autobus geltokiko lanek eragingo dituzten kalteak jakin nahian. Egia kultur etxeko bilera aretoa lepo bete dute bertaratutakoek. Urtzi Urkizu posted an update 1 hour, 13 minutes ago\nAritz Sorzabal wrote a new post, Atotxako autobus geltokiak 23 nasa eta 600 autoentzako aparkalekua izango ditu, lau solairutan banatuta, on the site Irutxuloko Hitza 1 hour, 18 minutes ago\nUdalak Atotxako autobus geltokiari buruzko bilera egin du Egia kultur etxean, auzotarrei lanek eragingo dituzten kalteak bertatik bertara azaltzeko eta, bide batez, etorkizuneko azpiegituraren ezaugarrien berri © Urola Kostako Hedabideak, S.L.


2018ko maiatzaren 25a, ostirala | Ordua Euskal Herrian 01:03:22\nSeguru aski, Uxue Barkosen gobernuak beharrezkoak zituen hogei hilabete geldo hauek. Jokoaren arauez jabetzeko. Indarrak neurtzeko. Tiraderetan arakatzeko. Tranpak detektatzeko, indargabetzeko. Sabaiak eta estoldak ezagutzeko. (Benetako) lagunak eta (benetako) etsaiak bereizteko… Zein luze egin zaizkigun, ordea.\nKezkagarriena ez dira izan hasiberriaren hanka-sartzeak. Kezkagarriena izan da arintasun falta, tonu grisa, erabakiak hartzeko herrena. Munduko denbora guztia balu bezala ari zen, munduko denbora guztia duenik ez dagoelarik batere garbi. 2015ean, maiatzean piztutako esperantza zalantza bilakatzen hasia zen abenduan. Zalantzatik etsimendura lerratzen hasiak ginen 2016ko hondarrean.\nHara non, gobernua gobernatzen hasi da bat-batean.\nHitzarmen ekonomikoa dela-eta Madrili hortzak erakutsita, jokoz kanpo harrapatu du UPN. Trenaren eta ubidearen proiektu gatazkatsuei nola heldu dien ere ez zuen espero Javier Esparzaren alderdiak. Ikurren sinboloaren baliogabetzea ez da jadanik promesa bat. Euskararen plan estrategikoaren aurkezpenak norabide bat eta helmuga batzuk markatu ditu arrankatu ezinik zirudien alorrean. Gure hizkuntzaren erabilera arautuko duen foru dekretua, nonbait, berehala da etortzekoa.\nEzin erran gobernuak azeleragailua sakatu duenik. Egiazko neurriak berantesteko denbora izanen dugu aurten ere, Barkosen kabineteak bere buruari jartzen dizkion epeen luzea ikusirik. Datu guztiak mahai gainean izan arte erabakiak geroratzeko urte eta erdi honetako grina ez da apalduko legegintzaldiari dagokion denboran. Kontu honek, nolanahi ere, bertzelako itxura hartu du.\nAlbisteak jarioan heldu dira, eta gehienak gozo. Euskararendako dirua zenbait aldiz biderkatu da Nafarroako 2017ko aurrekontuetan. Iruñeko haur eskoletan euskarazko eskaintza handituko da aurten ere. Erriberan, D ereduaren aldeko apustu publikoa finkatua eta hobetua dator aurten. Zonifikazioak astindu bat hartuko du luze gabe: eremu ez euskalduneko hamabi udalek adierazi diote Nafarroako Gobernuari eremu mistoan egon nahi dutela. Bertze hainbat herriren –Tafalla, Zangoza– bide-erakusle izanen dira agian.\nBada oraindik gutixko irizten dionik horri guztiari. Brida dezala bere burua. Hizkuntzaren kontrako jarreren gorakada detektatu du azken inkesta soziolinguistikoak; UPNren eta PPren espantuek ez dute ez entzule ez bozgorailu falta. Gainerakoetan ez dakit. Euskara kontuetan, nora joan garbi izanda, hobe mantso eta zalaparta handirik gabe, bazterrak harrotzen ibili baino. Munduko denbora guztia ez izanagatik ere.


Esne saltzailearen kontuak\nNork Nafarroa, nafarroa.hitza.info.\nMendiaundiko harrobian, Aurizberrin, minerala ustiatzeko asmoan tinko dirau Silice Navarra enpresak. 2007an, antzeko proiektu bat atzera bota zuen Nafarroako Gobernuak, Aldude Mendiko Babes Bereziko Eremuaren kontra egiten zuelakoan —horren barruan dago Mendiaundi mendia—. 2013an, ordea, lehen zundaketak egiteko baimena eman zion administrazioak enpresari. Aurizberriko Kontzejuak eta Erroibarko Udalek, bide beretik, enpresak aurkeztutako egitasmoa onartu zuten.\nOrduko plan horrek, edonola, Aurizberriko industrialdea garatzeko asmoa biltzen zuen, harrobiaren planta osagarriak han kokatuz. Orain aurkeztutako proiektu berrian, ordea, industrialdetik harrobiaren albora mugitu dituzte aurreikusitako azpiegitura gehienak, Mendiaundira bertara. Urtarrila bukaeran argitaratu zuten egitasmoa, eta martxoaren 4ra bitartean egonen da zabalik helegiteak aurkezteko epea.\nEginkizun horretan ari da, buru-belarri, Mendiaundi Bizirik taldea. Aldude Mendia Koordinakundeko kide da taldea, Zilbeti Bizirik taldearekin batera. Bi lekuetan, Aurizberrin zein Zilbetin, eta mendi beraren bi aldeetan egin nahi dituzte harrobiak —Magna enpresa dago Zilbetiko proiektuaren atzean—. Ondorioz, indarrak batu dituzte herritarrek, eta Seo/Birdlife talde ekologistaren laguntza ere jaso dute.\nMendiaundi Bizirik taldeko kidea da Jokin Martinez. Aspalditik ari da mendia zulatu nahi duen proiektuaren aurka borrokan. Ingurua Babes Bereziko Eremua izateak eta Europako Natura 2000 Sarearen parte izateak ematen die konfiantza. Harrobiaren eremuan, gainera, lehentasunezko habitatak daude. Bide hori ibili nahi dute, arlo juridikoan. Eta Iruñeko kabinete batekin hasi dira lanean, "inguruko erakunde publikoekin ez baitago zer eginik".\nProiektua irakurrita, Silice Navarra enpresak proposatzen duena "esne saltzailearen ipuina" dela uste du Martinezek; "gezur hutsa", alegia. Enpresak 90 lanpostu sortuko dituela iragarri du, harrobiko zein alboko instalazioetan. Baina 10 izango direla uste du Martinezek: "Ezaugarri hauek dituzten beste harrobietan pertsona bat edo bi izaten dira kamioia mineralarekin kargatzen". Lana sortzekotan, gainera, ez du uste inguruko pertsonentzat izango direnik lanpostuak. Besteak beste, Silice Navarrak logistika eta garraio enpresa batekin akordioa sinatua duela dio proiektuak, eta, beraz, "esaten duten 25 edo 30 kamioilari horiek, izatekotan, kanpotik etorriko dira". Gainera, enpresak harrobiak ditu beste hainbat lekutan ere, Aberinen kasurako. Hori dela eta, lana "hango langileentzat" izango dela uste du Martinezek. Eta harrobiaren lantegi osagarrietan ere, enpresak dioen baino lanpostu gutxiago sortuko direla uste du: "Proiektuaren arabera, berotegietan 35 edo 40 langile beharko dira. Ez diotena, baina, langile horiek urtean hilabete batean baino ez dutela lan egingo".\nIzan ere, informazio falta dagoela uste du Martinezek:"Ez baduzu proiektua irakurtzen, ez zara ezertaz jabetuko". Hain zuzen ere, orain arteko bidea "iluna, opakua" izan dela uste du Mendiaundi Bizirik taldeko kideak. "Gardentasun falta ikaragarria" izan dela dio, eta horren oinarrian dago, haren ustez, proiektuarekiko herritarrek iritzi desberdinak izatea. Herrietan gaiaz ez dela "gehiegi" hitz egiten dio, "herri txikiak direlako, eta harremanak oso gertukoak". Baina, halere, aldaketa ikusi du Martinezek azkenaldian, eta "hasieran proiektuaren alde zegoen jendea galderak egiten hasi" dela dio. Izan ere, haren hitzetan, "jendea konturatzen hasi da planteatzen dutena kimera hutsa dela".\nInteresak eta alternatibak\n2013an hasi zen Silice Navarra enpresa Mendiaundin zundaketak egiten. Inguruko herritarrek orduan salatu zuten aurkeztutako helegiteak ebatzi aurretik hasi zirela lanak. Ordutik, hiru zulo egin dituzte, berez hamar egin behar zituzten arren. Martinezek dioenez, hain zuzen ere, "zerbait egiten dutenaren planta egin" baitute. Arrazoia da, haren ustez, enpresari "gastu handiegia"dakarkiola eskatutako zundaketak behar bezala egitea. Hala, minerala gaur egun lehendik badagoen harrobi txikitik ustiatzen hasi nahi dutela uste du Martinezek. Eta orain arte egindako zuloak "justu harrobiaren gainean egin dituzte". Enpresari handien "interesak" ikusten ditu atzean Martinezek, eta asaldatuta ageri da, zundaketak egitean "arau guztiak apurtu" dituztelakoan: "Harrigarria da jende honek Nafarroako Gobernuan duen indarra, halako gauzak baimentzeko".\nLangabezia eta despopulazioak gogor jotako ingurua da Erroibar, Nafarroako Pirinio osoa bezalaxe. Hala, inguruko herritar asko erakarri ditu meatzearen proiektuak iragarritako lanpostu kopuruak. Lehentasunezko auzia da lanarena Mendiaundi Bizirik taldearentzat ere, baina beste bide batzuk jorratu beharra defenditzen dute. Martinezek dioenez, "turismoari lotutako marka berdea, ingurumena, da etorkizunik handiena duena". Bide horretatik, bi ibilbide turistiko aurkeztu zituen Aurizberriko Kontzejuak orain gutxi. Horietako bat, ordea, "meatzearen ondorioz erabat baliogabetua" geratuko dela dio Martinezek, eta "kaltetua" bestea. Harrobiak, gainera, Donejakue bidea "zeharkatuko" lukeela uste du Martinezek. Extremaduran (Espainia) izandako azken adibidea aipatzen du: atzera bota dute autobide bat egiteko egitasmoa, Donejakue bidea oztopatzen zuelako. Horregatik "jurisprudentzia" dagoela uste du Martinezek, baina, hark dioenez, "hori hemen ez da kontua hartzen".\nHarrobiaren proiektuari ez esatearekin batera, beraz, bestelako egitasmoak bultzatu nahi dituzte Mendiaundi Bizirik taldekoek. Azkenaldian, interesez hartu dituzte Iturissako hiri erromatarraren aztarnak azaleratzeko lanak: "Adituek esan digute: 'Ez dakizue zer duzuen hemen'. Ikaragarrizko potentziala du aztarnategiak, ez soilik hemengo langabezia, baita Zaraitzu, Erronkari eta Pirinio osokoa konpontzeko".\nHalako proiektuen alde egin nahi du Martinezek, eta "ez zuloak egin Mendiaundin, mundu guztiak gustuko duen mendian". Horregatik, lanean jarraituko dute egitasmoaren kontra. "Ziur" daude geldituko dutela. Eta informatzen jarraitzea da gakoa, Martinezen ustez: "Informazioa dagoen momentuan, proiektu hau erori egingo da".\nPintan con spray el guernica\nVuelve el "Guernica"


Irekia Eusko Jaurlaritza - Gobierno Vasco :: Euskadik eskualdeen parte-hartze aktiboagoa aldeztu du klima-aldaketaren aurkako borrokan, Europako eta nazioarteko eskualde eta erakundeen aurrean\nEuskadik eskualdeen parte-hartze aktiboagoa…\nBruselan, Uraren Euskal Agentziako (URA) Erakundeekiko Harremanetarako eta Berrikuntzako zuzendariak, Enrique Urrutiak, eta Euskadik Bruselan duen ordezkariak, Marta Marinek, honako konferentzia honetan esku hartu dute: "Cancun-30: eskualdeak klima-aldaketaren aurkako ekintza egia bihurtuz". Biek aldeztu dute Europako eskualdeek klima-aldaketaren aurkako borrokan duten papera, eta Eusko Jaurlaritzak nrg4SD sareko gobernuen eta eskualde-gobernuen elkarteen eta Nazio Batuetako agentzien artean bultzatu duten elkar ulertzeko memoranduma aurkeztu dute. Memorandum horrek alde anitzeko lankidetza-esparru bat ezartzen du Latinoamerikako eta Karibeko baliabide hidrikoen kudeaketaren arloan.\nKonferentzia horretatik dokumentu bat aterako da, klima-aldaketaren aurkako borrokaren arloko eskualde mailako esperientziak jasotzeko, eta klima-aldaketa borrokatzeko eta egokitzeko eskualde mailako ekintzaren garrantzia eta egokitasuna nabarmentzeko balioko du. Dokumentu hori, gainera, Klima Aldaketari buruzko Nazio Batuen hurrengo Goi-bileran (COP 16) aurkeztuko da, abenduan Cancunen egingo baita, eta, hala, nazioarte mailan erakutsiko du Eusko Jaurlaritzak gai horri buruz duen posizioa eta esperientzia.\nEkitaldi hori nrg4SD sareak antolatu du, Klima Aldaketari buruzko Nazio Batuen hurrengo Goi-bilerarako (COP 16, Cancun, 11/28tik 12/10era) aurkezpeneko jarduera-programaren esparruan, eta eskualde mailako solaskide gakoen presentzia eduki du, bai eta Europako erakundeetatik eta nazioarteko antolakundeetatik etorri ziren espezialista-sorta bat ere. Bilkuraren moderatzaile lanak Joxerramon Bengoetxeak, Euskal Herriko Unibertsitateko (UPV/EHU) irakasleak, egin zituen.\nnrg4SD eskualdeek bakoitzak bere eskualdean arlo horretan garatu dituen ekintza konkretu batzuen adibideak aurkeztu zituzten. Euskadiri dagokionez, URAko ordezkariak nrg4SD sareko gobernuek eta eskualde-gobernuen elkarteek adostu duten elkar ulertzeko memoradumaren aurkezpena egin zuen. Memorandum horren bidez, hain zuzen ere, eskualde mailako uraren arloko alde anitzeko lankidetza-esparru bat ezartzen da Latinoamerikarako eta Kariberako.\nEuskadiko Gobernuak eta Uraren Euskal Agentziak (URA) garatu dute 2010-2014ko aldirako elkar ulertzeko memorandum hori, eta uraren arloko hainbat jarduera gauzatzeko epe luzerako lankidetza bat ezartzen du, garapen iraunkor bat lortzera bideratuak. Helburu hori lortzeko, hain zuzen ere, erakunde sinatzaileen sare zabal baten laguntza dauka, Latinoamerikakoak eta Karibekoak zein Europakoak.\nEnrique Urrutiak azpimarratu zuen nolako garrantzia duen ngr4SDko eskualde-gobernuek Hegoaldeko eskualdeekin proiektu konkretu batzuetan elkarlanean aritzeak, hainbat gaitan, hala nola baliabide hidrikoen kudeaketan, uraren saneamenduan, klima-aldaketaren aurkako borrotan, bai eta diziplina arteko beste arazo batzuetan ere; esaterako, gobernagarritasuna, garapen iraunkorraren aldeko sentsibilizazioa -adibide batzuk aipatzearren-, Euskadik gai horietan ezagutza espezializatua duela erakutsi baitu.\nBestalde, Euskadik Bruselan duen ordezkariak, Marta Marinek, klima-aldaketako eta garapen iraunkorreko politika handinahiak ezartzeko eskualde-gobernuak -eta, zehazki, Eusko Jaurlaritza- egiten ari diren apustua nabarmendu zuen, horrek palanka efektu bat eragin baitu, eta horrek hazkunde ekonomiko iraunkorra izateko aukera emango baitigu. Politika eta neurri horiek munduko beste eskualde batzuetan errepikatu daitezkeen esperientziak dira, ingurumen arloko arazoak gainerako politiketan gaitzeko eta integratzeko neurrien bidez; esaterako, gobernamendu on baten bidez.\nKonferentzian, era berean, sarearen posizioko dokumentu bat onartu zen, eta horren funtsezko asmoa da eskualde-mailak klima-aldaketarako ekintzan duen paper gakoa azaltzea, eta, horretarako, ngr4SDn parte hartzen ari diren eskualdeak garapen iraunkorraren arloan burutzen ari diren lan garrantzitsua zabaltzea.\nKlima Aldaketari buruzko Esparru Konbentziorako Nazio Batuen Konferentziaren (CMNUCC) hurrengo negoziazio-saioa Cancunen egingo da, eta agertoki egokiena izango da Euskadik, nrg4sd sareko kide izanik, klima-aldaketaren aurkako borrokan dituen konpromiso politikoak zabaldu ditzan.\nnrg4SD, praktika onenen adibidea klima-aldaketaren aurkako borrokan\nEusko Jaurlaritzak hasieratik parte hartu duelarik, Garapen Iraunkorraren aldeko Eskualde Gobernuen Sarea (nrg4sd) Garapen Iraunkorrari buruzko Mundu Gailurrean jarri zen abian. Gailur hori, hain zuzen ere, 2002ko abuztuaren 31n egin zen, Johannesburgen. Sare horrek garapen iraunkorra sustatzeko xedea du, eskualde mailako lankidetzaren eta kooperazioaren bidez.\n2002an sortu zenetik, nrg4SD zuzeneko solaskidea izan da nazioarteko eta Europako hainbat antolakunderekin, eta hainbat lorpen iritsi ditu Europako eta beste kontinente batzuetako eskualdeetarako, garapen iraunkorraren arloan. Sareak iritsi dituen lorpenen oinarriaren gainean, Euskadik gaikuntzako jarduerak eta ezagutza eta know-how teknikoak elkartrukatzeko jarduerak indartzeko aukera izango du, bai eta kanpo-posizionamendua eta -elkartrukea finkatzeko ere.\n* Informazio gehiago (nrg4SD webgunea)


EAJk zentsura mozioa jarriko du Alduntzinen aurka | Euskal Herria | Berria.info\nIgandea, 2013ko maiatzak 26 - 08:42\nEAJk zentsura mozioa jarriko du Alduntzinen aurka\nEAJk iragarri du hizketan hasiko dela PSE-EErekin eta PPrekin, Juan Carlos Alduntzin Gipuzkoako Ingurumen diputatua kanporatzeko. Bi aste baino lehen aurkeztuko dute mozioa, eta uztailean eztabaidatu nahi dute. Joseba Egibarren hitzetan, "inposizioaren eta iruzurraren aurkako zentsura mozioa da".\nBerria.info 2012-06-14 - 19:45:50\nAlduntzinek uste du gezurrekin erantzun zaiola atez atekoari\nNafarroako hondakinak erreko ditu Portlandek Olatzagutian\nIgandeko mosaikoa babestu du hainbat jende ezagunek\nBideoa. Hondakinen kudeaketaren inguruko mahai ingurua Ormaiztegin\nEAJk zentsura mozioa jarriko du Juan Carlos Alduntzin Ingurumen diputatuaren aurka. Hala jakinarazi du alderdiak, gaur arratsean egin duen agerraldian. EAJk iragarri du hizketan hasiko dela PSE-EErekin eta PPrekin; hamabost batzarkide behar ditu horretarako, baina hamalau dituzte jeltzaleek. PSE-EEk eta PPk lehenago ere adierazi izan dute Alduntzinen aurka zentsura mozioa aurkezteko asmoa. Ekaina bukatzerako aurkeztu nahi du mozioa EAJk, eta Batzar Nagusietan uztailean eztabaidatu eta erabakiko dela espero du.\nJoseba Egibar EAJko Gipuzku Buru Batzarreko presidenteak adierazi du "emandako hitza" urratu egin duela Bilduk, ez duelako zaborren plana Gipuzkoako Batzar Nagusietara eraman. "Inflexio puntua" izango da Bilduren aurka, Egibarren hitzetan. "Inposizioaren eta iruzurraren aurkako zentsura mozioa da", erantsi du EAJko Gipuzko Buru Batzarreko presidenteak.\nMarkel Olano EAJko kideak ere hondakinen kudeaketa plana Batzar Nagusietan eztabaidatu behar dela nabarmendu du, eta Bilduk hori "saihestu" nahi duela salatu du. "Iruzur ikaragarria da", Olanoren esanetan.\nMozioak, hondakinen kudeaketa planaren aurka\nGipuzkoako Foru Aldundiaren Hiri Hondakinen Kudeaketa Planaren aurka EAJk, PSE-EEk eta PPk hainbat mozioren alde bozkatu dute gaur goizean Batzar Nagusietan. Bozketen ostean, PPk jakinarazi du aldundiak ez badu plana Gipuzkoako Batzar Nagusietan aurkezten PSE-EE eta EAJrekin elkarrizketak hasiko dituela Alduntzinen aurkako mozioa aurkezteko. Mozio hori aurkezteko, EAJko batzarkideen botoak behar zituzten PPk eta PSE-EEk, eta arratsaldean EAJk jakinarazi du bat egingo duela asmo horrekin.\nOnartutako mozioetan, hiru eskari egin dizkiote Batzar Nagusiek aldundiari: 2008tik indarrean dagoen Hiri Hondakinen Kudeaketarako Plana aurrera eramateko; Gipuzkoako Hondakinen Partzuergoaren helburu soziala betetzeko; eta aldundiak bere plana erregistratzeko Batzar Nagusietan, ondoren bertan eztabaidatzeko eta bozkatzeko.\nGaur onartu dutenez, gainera, aldundiak argibideak eman beharko ditu errauste planta ez eraikitzeak izango dituen ondorioen eta kostuen inguruan.\nRebeka Ubera Aralarreko batzarkideak "hauteskunde estrategia" batean aritzea leporatu die EAJri, PSE-EEri eta PPri: “Esan eta esan ari zarete Bilduk ez daukala gehiengorik, eta gehiengoa zuena dela. Bada, legealdi hasieran egin ez zenuten bezala, ausart jokatu, har ezazue gobernua, eta egin ezazue errauste planta”.


Irekia Eusko Jaurlaritza - Gobierno Vasco :: Osakidetzak hil honetan, azaroan, ezarriko du 18 urtetik beherako adingabe diabetikoentzat glukosa monitorizatzeko sistema berria, sastadak saihesteko eta bizi kalitatea hobetzeko\nOsakidetzak hil honetan, azaroan, ezarriko…\n<img src="https://www.irekia.euskadi.eus/uploads/cover_photos/42140/original/Foto_Asvidia_(3).JPG" style="max-width:100%" alt="" />\nHorixe iragarri du gaur Eusko Jaurlaritzako Osasuneko sailburu Jon Darpónek, Diabetesaren Mundu Eguna dela eta Bizkaiko Diabetes Elkarteak, ASVIDIAk, antolatutako jardunaldietan\nGailuak Osakidetzako ESIetako endokrinologia kontsultetan banatuko dira, eta espero da hiru hilabetean 1 motako diabetesa duten adingabe guztiek, 400 inguruk, izatea sistema berria\nEuskadi, horrela, zerbitzu-zorroan metodo hori sartzen duen lehenengo autonomia-erkidegoetako bat da; metodoa Europako herrialde batzuetan dagoeneko erabiltzen da, eta, horren bidez, gazteek ez dituzte egin behar izango intsulina eman aurretik neurtzeko hartzen dituzten sastada guztiak\nEusko Jaurlaritzako Osasun Sailak eta Osakidetzak hil honetan, azaroan, ezarriko dute glukosaren etengabeko monitorizazio-sistema berria, denbora errealean, 18 urtetik beherako diabetiko guztientzat, Osasuneko sailburu Jon Darpónek joan den uztailean iragarri zuen bezala.\nGlukosa kontrolatzeko gailu berriak Osakidetzako ESIetako endokrinologia kontsulten bidez banatuko dira, eta espero da 3 hilabeteko epean izatea 1 motako diabetesa duten adingabe guztiek, 400 inguruk, sistema hori, horrela intsulina eman aurretik neurtzeko hartzen dituzten sastada guztiak saihesteko.\nHorixe jakinarazi du gaur Osasuneko sailburu Jon Darpónek Bizkaiko Diabetes Elkarteak, ASVIDIAk, datorren azaroaren 14an Diabetesaren Mundu Eguna dela eta, antolatutako ekitaldian.\nOsasuneko sailburuak nabarmendu du ziztada kapilarrak egin beharrean, egungo sisteman egin behar den bezala, metodo berria sentsore-adabakia izango dela, odoleko glukosa-maila neurtuko duena, eta horrela, beraz, hobetu egingo dela pazienteen bizi-kalitatea.\nPrestazio berri horrekin, Europako zenbait herrialdetan dagoeneko erabiltzen den sistema berri hori ezartzen duen Estatuko lehenengo autonomia-erkidegoetako bat bilakatu da Euskadi.\nEgungoa sistema berriekin ordezkatzeko kostua 330.000 euro ingurukoa izango da, eta sistema berri hori aplikatzeak ekarriko dituen emaitzen ebaluazioaren bidez balioetsiko da 1 motako diabetesa duten paziente helduetara zabaltzeko aukera.\nEuskadin, Estatuko eta Europako gainerako lekuetan bezala –herritarren ezaugarri demografikoak eta bizi-estiloko aldaketak kontuan hartuta–, areagotu egin da gaixotasuna, baina prebalentzia Estatuko batez bestekoa baino txikiagoa da eta beste autonomia-erkidego batzuetakoa baino askoz ere txikiagoa.\nOsakidetzako profesionalek egindako eta Eusko Jaurlaritzak osorik finantzatutako ikerketa-azterlan baten arabera, mellitus diabetesaren prebalentzia Euskadin 18 urtetik gorakoetan % 10,6koa da. Espainian, metodologia berarekin eta helburu berarekin egindako azterlanetan ikusi zen prebalentzia % 13,8koa dela eta, Andaluzian, esaterako, % 16,3koa.\nJon Darpón sailburuak azaldu duen bezala, gaixotasunaren inpaktua txikiagoa izateko eta bilakaera kontuan hartuta, diabetesean esku hartzeko, zerbitzu-zorro ona izateaz gainera, osasuneko prebentzio- eta sustapen-ekintzak behar dira, gaixotasunaren prebalentzia murrizteko faktore erabakigarri gisa, bai eta prestakuntza eta hezkuntzarako sarbidea ere. Faktore horiek guztiek bizi-kalitate hobea eta biziraupena areagotzea ekarriko dute, eta Osasun Saila lan handia eta etengabea ari da egiten hori lortzeko.\nDiabetesaren prebentziorako, bizi-estilo osasungarriak hartu behar dira; izan ere, frogatu da lotura dagoela obesitatearen, ariketa fisiko urriaren eta diabetesaren artean. Beraz, bizitzako ohitura osasungarriak izateak diabetesa izateko aukerak murrizten ditu. Oraintsu egin diren azterlanek egiaztatzen dute bizi-estilo osasungarrien bidez, 2 motako diabetes-kasuen % 90 prebenitu daitezkeela.\nHori dela eta, 2013-2020 Eusko Jaurlaritzaren Osasun Planak arreta berezia eskaintzen dio gaixotasun horri, eta diabetesaren prebentzioan esku hartzeko ekimen zehatzak garatzen ari dira, osasuna eta bizi-estilo osasungarriak sustatzeko eta arrisku-faktoreak murrizteko, besteak beste: duela gutxi aurkeztutako "Euskadiko elikadura osasungarrirako ekimenak” edo jarduera fisikoa adin guztietan sustatzea, haurtzaroan hasi eta zahartzarora arte, sektoreen arteko lankidetzaren eta tokikoan eta komunitarioan lan egitearen bidez.\nAsistentzia-arreta dela eta, Osakidetzak lehen mailako arretarako profesionalak, familia-medikuak, pediatrak eta erizainak ditu, diabetesaren prebentzioko eta kontroleko lan bikaina egiteko. Lan hori diziplina anitzeko endokrinologiako taldeekin osatzen da; Osasuneko sailburuak eskerrak eman dizkie, pazienteekin egiten duten lanagatik eta duten inplikazioagatik.\nEra berean, Osakidetzak martxan ditu, Osasun Eskolaren eta Paziente Bizia programaren barruan, “Nire diabetesa zaintzen” tailerrak; bertan ikasten da gaixotasuna zaintzeko autonomia izaten, osasunarekin erantzule izaten, gaixotasunaren alderdi guztiak ezagutzen eta gaixotasunak ekar ditzakeen emozio negatiboak kontrolatzen, hau da, osasun hobea izaten. Programa horren bidez, dagoeneko, 3.000 pertsona inguruk jaso dute prestakuntza.\nPazienteak hezteko zeregin horretan, balio handia du Euskadiko diabetesaren elkarteek egiten duten lanak, eta Osasuneko sailburuak eskerrak eman nahi izan dizkie diabetesa duten pertsonen alde egiten ari diren lanagatik.\nFoto_Asvidia__3_.JPG 600 KB (JPG)\nOsakidetzak haurren bronkiolitis akutuaren arreta hobetu du


Eibarko Arragueta 11-13 eraikinak eraistea exijitu du EAJ-PNVk - Gipuzko Buru Batzarra\nEibarko Arragueta 11-13 eraikinak eraistea exijitu du EAJ-PNVk\nEraikin horiek aurri ekonomiko deklaratzea hertsatuko eskatu du EAJk, krisian dagoen udal gobernuaren pasibitatearen aurrean. Eibarko Ekialdeko Auzoen Zaharberritze Plan bat proposatu dute jeltzaleek.\nEibarko Arragueta kalean hutsik eta egoera kaxkarrean dauden eraikinak eraistea proposatu du EAJren udal taldeak, uste baitu Udalak “arduragabekeria politikoz” jokatu duela; izan ere, hala iragarri arren, Udala ez da Arragueta kaleko 11 eta 13 eraikinen Aurri Deklaraziorako Espedientea egiten hasi. Bi eraikin horiek (bi solairukoak) hutsik daude, eta sarbidea itxita baitago aspalditik, listoi batzuk erabilita.\nJosu Mendicute da jeltzaleen bozeramailea udaletxe armaginean. Penaz hartu du “udal desgobernuaren pasibitatea”, publikoki iragarri arren, ez baitio ekin espedientea egiteari. “Eibartarrak ez datoz bat jarrera horrekin. Udal gobernuak bizkarra eman dio, gai honekin ere, eibartarren eskari bati, lanpetuago dagoelako bere barne-krisia aztertzen, betebeharrei aurre egiten baino. Deskonexioa eman da udal gobernuaren kezken eta herritarren beharrizanen artean. Herritarrek ez dute merezi, ezta nahi ere, udal arduradunok horrelako arazoen aurrean beste albo batera begiratzea”. Hori guztia aintzat harturik, zinegotzi gazteak ohartarazi du “eraikin horietan ezbehar bat gertatuz gero ez ezingo dugula beste albo batera begiratu, eta ardura politikoak exijitu beste aukerarik ez dugula izango”.\nOrdezkari abertzalearen ustez, “berri pozgarria litzateke hemendik aurrera PSOEk konponbideen garaiarekin bat egingo balu, horixe behar baitu Eibarko hiriak”. Hori dela eta, espero du sozialistek babestu egingo dutela jeltzaleen ebazpen proposamena, “espedienteari ezarritako blokeoa behingoz altxatzeko, iaz gertatutakoa berriro gertatu aurretik”. 2016an zutea izan zen Arragueta kaleko 21. zenbakian, eta eraikina ez botatzearen ondorioz, material-jauziak ere egon ziren, “hiru hilabeteko udal zabarkeriaren ondoren. Eskerrak ez dugun zoritxar handiagorik atsekabetu behar izan”.\nEibarko EAJ-PNV udal taldeak erregistratutako mozioa hurrengo Udal Bilkuran eztabaidatu eta bozkatzekoa da. Alegia, urriaren 30ean arratsaldeko 19:30ean. Aurkeztutako testuak hiru akordio proposamen jaso ditu: lehena, aurri ekonomiko deklaratzeko espedientea egitea; bigarrena, egungo planeamenduan Arragueta kalerako aurreikusitako operazioaren bideragarritasuna; eta hirugarrena, Ekialdeko Auzoak Zaharberritzeko Plan Integral bat abian jartzea (Errekatxu, Arragueta, Urkizu-Barrena eta Txonta kaleen ingururako). “Esango nuke hiru puntuak aho batez onesteko modukoak direla, eta espero dut talde guztiek arduraz jokatuko dutela”, gonbidatu die Mendicutek.\nGauzatzen ez den planeamendua\nArragueta 11 eta 13 eraikinak eraistea aurreikusita dago 2006an onartutako Hirigintza Plan Nagusiaren 132. Jarduera Isolatuan, beste hainbat eraikinekin batera. Eremua garatzea Planaren bigarren laurtekorako aurreikusita bazegoen ere, aldi hori gaindituta dago dagoeneko.\n132. J.I.ak 6.400m2 etxebizitza, 1.233m2 garaje eta beste horrenbeste zerbitzu-gune aurreikusten ditu, bideetarako 222m2rekin batera. Planaren helburua da eraikinak eraitsi eta berriak eraikitzea, baina ez da aurreikusitako promozio urbanistikorik gauzatu. Impasse hori ikusita, jeltzaleek mahaigaineratu egin dute egungo planeamenduaren bideragarritasuna aztertzeko beharra, aldaketak sartzeko aukera baloratze aldera.\n“Hirigintza planeamendua zaharkituta dago, dagoeneko ez die erantzuten Eibarko herritarren eta enpresen behar askori. Hirigintza Planaren desfasea pairatzen ari da Udaletxeko Hirigintza Saila, eta gainera, Planean aurreikusitako proiektuak ez dira gauzatzen ari. Arraguetaren utzikeria da horren erakusgarri, baina baita, adibidez, Altamiran ez dela hilerri berria egiteko makina bakar bat ere sartu. PSOEk konpromiso eskasa erakutsi du bere Hirigintza Plan Nagusiarekin eta Plan Estrategikoarekin”, amaitu dute jeltzaleek.


Beste dorreen fabrikatzaileak - Txina Beste dorreen fabrika, hornitzaileak\nmikrouhin dorrea / irrati bidezko telebista altzairuzko dorrea\nMikrouhin dorreari mikrouhin komunikazio dorrea ere deitzen zaio. Antena parabolikoa sostengatzen duen burdinazko dorrea da. Batez ere mikrouhin labea transmititzeko eta jasotzeko sistema elektronikoetarako erabiltzen da. Orokorrean lur nahiko altuan instalatzen da. Mikrouhin dorrea altzairuzko egitura izaten da. Mikrouhin bidezko komunikazio dorreek normalean antenak (plaka itxurakoak) edo norabide guztietako antenak (hagaxka formakoak) zintzilikatzen dituzte, komunikazio dorre izenez ere ezagutzen direnak. Mikrouhin komunikazioa ...\ntelekomunikazio dorre integrala\nItsas telekomunikazio dorrea\nTelekomunikazio dorrea edo Wi-Fi dorrea, telebista dorrea irrati dorrea normalean altzairuzko egitura altuak dira, emisioetarako eta telekomunikazioetarako antenak laguntzeko telebista barne, telebista barne. Bi euskarri mota nagusi daude: egitura autoportanteak eta zentzudunak. Transmisioaren linea dorrea balitz bezala, mota ezagunena angel altzairuzko dorrea da. XY Dorreak telekomunikazio dorreak eskaintzen ditu.\nGure produktuak teilatupeko dorrea estaltzen du 60 metroko altuerako telekomunikazio dorreetaraino. Telekomunikazio dorre moten aukerak linea dorreak baino gehiago dira. Adibidez, monopolo dorrea, altzairuzko dorre tubularra, altzairuzko dorre angeluarra, muturra, etab. Konponbide osoa eskain dezakegu, telekomunikazio dorreko marrazkiak eta produktuak barne.


LibreOffice Impress-eko laster-teklak - LibreOffice Help\nLibreOffice Impress-eko laster-teklak\nOndoren LibreOffice Impress-eko laster-teklen zerrendan erakusten da.\n1 LibreOffice Impress-eko funtzio-teklak\n2 Laster-teklak diapositiba-aurkezpenetan\n3 Laster-teklak ikuspegi normalean\n4 Shortcut Keys when Editing Text\n5 LibreOffice Impress-eko laster-teklak\n6 Teklatuaren bidez nabigatzea diapositiba-sailkatzailean\nLibreOffice Impress-eko funtzio-teklak\nF2 Editatu testua.\nF3 Enter Group.\nKtrl+F3 Irten taldetik.\nF4 Kokalekua eta tamaina\nF5 Diapositiba-aurkezpenaren ikuspegia.\nF8 Editatu puntuak.\nKtrl+Maius+F8 Doitu testua markoari.\nF11 Estiloak eta Formatua\nIhes Amaitu aurkezpena.\nZuriune-barra edo Eskuinera gezia edo Behera gezia edo OrrBehera edo Sartu edo Enter edo N Erreproduzitu hurrengo efektua (baldin badago, bestela joan hurrengo diapositibara).\nAlt+OrrBeh Joan hurrengo diapositibara efektuak erreproduzitu gabe.\n[zenbakia] + Sartu Sartu diapositiba baten zenbakia eta sakatu Sartu diapositiba horretara joateko.\nEzkerrera gezia edo Gora gezia edo OrrGora edo Atzera tekla edo P Erreproduzitu berriro aurreko efektua. Diapositiban aurreko efekturik ez badago, erakutsi aurreko diapositiba.\nAlt+OrrGo Joan aurreko diapositibara efektuak erreproduzitu gabe.\nHasiera Joan diapositiba-aurkezpeneko lehen diapositibara.\nAmaiera Joan diapositiba-aurkezpeneko azken diapositibara.\nKtrl+OrrGor Joan aurreko diapositibara.\nKtrl+OrrBeh Joan hurrengo diapositibara.\nB edo . Erakutsi pantaila beltza tekla bat sakatu edo sagua mugitu arte.\nW edo , Erakutsi pantaila zuria tekla bat sakatu edo sagua mugitu arte.\nPlus(+) tekla Handiagotu.\nMinus(-) tekla Txikiagotu.\nBiderketa-tekla (×) (zenbakizko teklatua) Doitu orrialdea leihoan.\nZatiketa-tekla (÷) (zenbakizko teklatua) Handiagotu uneko hautapena.\nMaius+Ktrl+G Elkartu hautatutako objektuak.\nMaius+Ktrl+Alt+A Banatu hautatutako taldea.\nKtrl+ klik Sartu talde batean, taldeko objektu indibidualak editatu ahal izateko. Egin klik taldetik kanpo ikuspegi normalera itzultzeko.\nMaius+Ktrl+ K Konbinatu hautatutako objektuak.\nMaius+Ktrl+ K Zatitu hautatutako objektua. Bi objektu edo gehiago konbinatuz sortutako objektuan bakarrik funtzionatzen du konbinazio horrek.\nKtrl+Plus tekla Ekarri aurrera.\nMaius+Ktrl+ Plus tekla Ekarri aurrerago.\nKtrl+Minus tekla Eraman atzerago.\nMaius+Ktrl+ Minus tekla Eraman atzera.\nKtrl+marratxoa(-) Marratxo pertsonalizatuak; zuk ezarritako hitz-zatiketa.\nKtrl+Maius+minus ikurra (-) Marra zatiezina (ez da erabiltzen hitzak zatitzeko)\nKtrl+Maius+Espazioa Zuriune zatiezinak. Zuriune zatiezinak ez dira erabiltzen hitzak zatitzeko, eta ez dira hedatzen testua justifikatuta badago.\nMaius+Sartu Lerro-jauzia paragrafoa aldatu gabe\nEzker-gezia Eraman kurtsorea ezkerrerantz\nMaius+Ezker-gezia Eraman kurtsorea ezkerrerantz hautapenarekin\nKtrl+Ezker-gezia Joan hitz-hasierara\nKtrl+Maius+Ezker-gezia Ezkerrerantz hitzez hitz hautatzea\nEskuin-gezia Eraman kurtsorea eskuinerantz\nMaius+Eskuin-gezia Eraman kurtsorea eskuinerantz hautapenarekin\nKtrl+Eskuin-gezia Joan hurrengo hitzaren hasierara\nKtrl+Maius+Eskuin-gezia Eskuinerantz hitzez hitz hautatzea\nGora gezia Igo kurtsorea lerro bat\nMaius+Gora gezia Lerroak gorantz hautatzea\nKtrl+Gora-gezia Eraman kurtsorea aurreko paragrafoaren hasierara\nKtrl+Maius+Gora-gezia Hautatu paragrafoaren hasieraraino. Hurrengo tekla-sakatzeak hautapena aurreko paragrafoaren hasierara hedatuko du\nBehera gezia Jaitsi kurtsorea lerro bat\nMaius+Behera gezia Lerroak beherantz hautatzea\nKtrl+Behera-gezia Move cursor to end of paragraph. Next keystroke move cursor to end of next paragraph\nKtrlMaius+Behera-gezia Hautatu paragrafoaren amaieraraino. Hurrengo tekla-sakatzeak hautapena hurrengo paragrafoaren amaierara hedatuko du\nHasi Joan lerro-hasierara\nMaius+Hasi Joan lerroaren hasierara eta hautatu\nBuka Joan lerro-amaierara\nMaius+Buka Joan lerro amaierara eta hautatu\nKtrl+Hasi Go to start of text block in slide\nKtrl+Maius+Hasi Go and select text to start of text block in slide\nKtrl+Buka Go to end of text block in slide\nKtrl+Maius+Buka Joan dokumentu-amaierara eta hautatu testua\nKtrl+Ezab Ezabatu testua hitzaren amaiera arte\nKtrl+Atzera Ezabatu testua hitzaren hasiera arte\nKtrl+Maius+Ezab Ezabatu testua esaldiaren amaiera arte\nKtrl+Maius+F5 Ezabatu testua esaldiaren hasierara arte\nGezi-tekla Hautatutako objektua edo orrialdearen ikuspegia geziaren norabidean mugitzen du.\nKtrl+gezi-tekla Mugitu orrialde-ikuspegian.\nMaius + arrastatu Hautatutako objektuaren mugimendua horizontalki edo bertikalki mugatzen du.\nCtrl+ drag (with Copy when moving option active) Sakatuta eduki Ktrl tekla eta arrastatu objektua objektuaren kopia sortzeko.\nAlt tekla Hold down Alt to draw or resize objects by dragging from the center of the object outward.\nKtrl + klik Hautatu une honetan hautatutako objektuaren atzeko objektua.\nKtrl+Maius+F5 Hautatu une honetan hautatutako objektuaren aurreko objektua.\nMaius+klik Hautatu ondoko elementuak edo testu-pasarte bat. Egin klik hautapenaren hasieran, joan hautapenaren amaierara eta sakatu Maius tekla arrastatzen duzun bitartean.\nMaius+arrastatu (tamaina aldatzean) Sakatu Maius arrastatzen duzun bitartean objektuari tamaina aldatzeko haren proportzioak mantendu ahal izateko.\nTab tekla Hautatu objektuak sortu ziren ordenan.\nMaius+Tab Hautatu objektuak sortu ziren kontrako ordenan.\nIhes Irten uneko modutik.\nSartu Aktibatu leku-markaren objektua aurkezpen berrian (markoa hautatuta baldin badago).\nKtrl+Sartu Diapositibako hurrengo testu-objektura joaten da.\nOrrialdeaGora Joan aurreko diapositibara. Ez dago funtziorik lehen diapositiban.\nOrrialdeaBehera Joan hurrengo diapositibara. Ez dago funtziorik azken diapositiban.\nHome/End Set the focus to the first/last slide.\nLeft/Right arrow keys or Page Up/Down Set the focus to the next/previous slide.\nSartu Change to Normal Mode with the active slide.\nLaster-teklak erabiltzea LibreOffice Impress-en\nRetrieved from "https://help.libreoffice.org/index.php?title=Impress/Shortcut_Keys_for_Impress/eu&oldid=1342891"\nThis page was last edited 21:48:17, 2016-06-18 by LibreOffice Help user WikiSysop.


Gaizka Romero: "Madrilgo maratoi-erdia egin dudan gogorrena da" - Arrasate - Goiena.eus\nGaizka Romero: "Madrilgo maratoi-erdia egin dudan gogorrena da"\nZuriñe Velez de Mendizabal 2014-04-04 09:12\nGaizka Romero, atletismo pistan. (Argazkia: Iker Laskurain Zabaleta)\nAtleta da Gaizka Romero eta domeka honetan Madril Hiria maratoi-erdia egingo du arrasatearrak; bertan parte hartzen duen bigarren aldia izango da.\nBigarrenez hartuko duzu parte Madrilgo maratoi-erdian. Asko entrenatu zara?\nIaz ere parte hartu nuen, eta marka ona lortu nuen, gainera. Denbora hori hobetzeko prestatzea zen aurten nire helburua, baina bi hilabetez egon naiz min hartuta eta horrek baldintzatu egin du dena. Orain ondo nago, eta lasterketa ona egiteko prest nagoela uste dut.\nLesioa dela eta, aldatu egingo zen zure helburua.\nEgia esan, zail ikusten dut iazko denbora hobetzea (1.11.00), baina, minutu bateko gorabehera izanez gero, pozik. Bestalde, bero egingo duela iragarri dute eta horrek ere eragina izango du emaitzan. Zaila izan arren, ahalegindu egingo gara, gutxienez! Bestalde, iaz moduan, aurreneko 45 sailkatuen artean egotea ere gustatuko litzaidake; izan ere, horrek indarra ematen du aurrera egiteko. Hori lortzeko gogor borrokatuko naiz.\nAurretik ezagutzen duzunez, nola definituko zenuke lasterketa?\nEstatu mailan bospasei maratoi-erditan hartu izan dut parte, eta niretzako Madrilgoa da politena, eta baita gogorrena ere. Baina ederra da, Madril hirian bertan da eta jende ugarik hartzen du parte. Iaz 20.000 lagun aritu ginen eta aurten, berriz, 24.000 inguru izango gara.\nMadrilgo lasterketa egin ostean besteren batean parte hartzeko asmorik baduzu?\nBai, baina beste gisa bateko lasterketak egitea pentsatu dut,; hau da, maratoi-erdiak barik distantzia laburragokoak izango dira, 10 kilometrokoak-eta.\nGasteizko talde batekin zabiltza orain korrika egiten, ezta?\nDuela hiruzpalau hilabete La Blanca taldean hasi nintzen. Ez nuen zorte onik izan hastapenean, min hartu bainuen. Baina ordutik bi lasterketatan hartu dut parte eta emaitza onak lortu ditut, gainera. Oso pozik nago taldean, nigatik apustu egin dute eta ezin dut gehiagorik eskatu!\nGasteizen entrenatzen zara?\nNormalean, Arrasaten aritzen naiz, nire kontura. Hori bai, astean behin Gasteizera joan eta haiekin entrenatzen naiz, kalitatezko entrenamenduak egiteko.